Beldur Barik lehiaketa, sexismoaren inguruan kontzientziatzeko | Geuria\nBeldur Barik lehiaketa, sexismoaren inguruan kontzientziatzeko\nIndarkeria sexistaren aurkako Beldur Barik lehiaketan parte hartzeko epea zabalik dago azaroaren 11ra arte. Iaz Arrigorriagako eta Basauriko lehiaketa irabazi zutenekin izan da GEURIA bizi izandako esperientzia kontatzeko.\nBeldur Barik programaren seigarren edizioa ospatuko da aurten. Indarkeria sexista identifikatzea, saihestea eta horri aurre egitea da programa honen helburua.\nEkimenaren baitan, Hego Uriben tokian tokiko lehiaketak antolatzen dituzte bertako zenbait Udalek. Ikus-entzunezko txapelketa honek gazteen proposamenak jasotzen ditu; lanak aurkezteko epea zabalik dago azaroaren 11ra arte.\nBeldur Barik Basauri :: Markel Serrano, Paula Rodriguez, Lander Luna, Julen Sainz eta Estitxu Telleria\n“Marienearen bitartez izan genuen Beldur Barik lehiaketaren berri eta proposamen interesagarria iruditu zitzaigun sexismoari aurre egiteko”, dio Markel Serrano Basauriko parte-hartzaileak. Berarekin batera parte hartu zuten Paula Rodriguezek, Lander Lunak, Julen Sainzek eta Estitxu Telleriak, eta elkarrekin Kale Gorritan ikus-entzunezkoa sortu zuten. 12 eta 17 urte bitartekoen kategorian Basauriko lan onenaren saria irabazi eta 500 euro jaso zituzten.\nKategoria berean parte hartu zuten Arrigorriagako bost gazte hauek: Izarra Moreno, Imanol Gonzalez, Uxue Veganzonez, Maialen Goti eta Batirtze Martinez. “Eskolan izan genuen Beldur Barik lehiaketaren berri eta izena ematea erabaki genuen, gehienbat, ondo pasatzeko eta ikasteko”, dio Morenok.\nBeldur Barik Arrigorriaga :: Izarra Moreno, Imanol Gonzalez, Uxue Veganzonez, Maialen Goti eta Batirtze Martinez\nHilabeteko lana egin zuen talde bakoitzak: “Lehenengo gidoia asmatu, gero bideoan grabatu eta azkenik edizioa egiten da”, azaldu dute. Basauriko taldeak jendearen pentsamoldea hartu zuen hizpide, “sexismoa arazo larria dela erakusteko. Izan ere, jendeak nahi gabe pentsatzen du neskak modeloak izan behar direla eta mutilak, berriz, suhiltzaileak”, dio Serranok.\nBasauriko taldeak argi dauka indarkeria sexista gaitzesteko ezinbestekoa dela “jendea kontzientziatzea. Are gehiago, nerabeei azaldu behar zaie sexismoarekin bukatu behar dela”, dio Markel Serranok. “Indarkeria sexistarik ezin da inolaz ere onartu. Denok batera bide berdina jarraitu behar dugu emakumeen kontrako indarkeria desager dadin”, aldarrikatu du Izarra Morenok. Ildo horretan, sexismoak dakartzan arazoez ohartzea bilatzen du Beldur Barik lehiaketak.\n“Nire ustez, gero eta gehiago gara matxismoaren kontra gaudenak, baina egia da oraindik lan handia egin behar dugula guztion artean”, gaineratu du Serranok. Morenoren iritziz, “gaur egun, tratu txarren zenbatekoa ez da gutxitu. Are gehiago, emakume asko erail dituzte aurten eta gurean ere eraso sexistak izan dira uda honetan”.\nDIBERTITZEKO ETA DIRUA IRABAZTEKO AUKERA\nArrigorriagako eta Basauriko taldeek lehiaketan parte hartzea “esperientzia dibertigarria” izan dela aitortu dute. “Jarduera polita eta aberasgarria da eta, gainera, asko ikasten da horrelako ekimenekin”, dio Serranok. Era berean, sariak nabarmendu dituzte bi parte-hartzaileek: “Zorte ona izanez gero, dirua ere irabaz dezake Beldur Barik lehiaketara aurkezten denak”, dio Morenok.\nHoriek horrela, bi talde hauek Beldur Barik txapelketako aurtengo edizioan ere izena emango dutela adierazi dute, bai lehiaketa orokorrean bai lokalean.\nGaur egun, Emakunde-Emakumearen Euskal Erakundeak antolatzen du Beldur Barik lehiaketa, Berdinsarea-Eudelen eta Araba, Bizkaia eta Gipuzkoako Foru Aldundien bultzadarekin batera.\nSailkatuta: Arrigorriaga, Basauri, Beldur Barik, Izarra Moreno, Lehiaketa, Marienea, Markel Serrano, Sexismoa\nKepa Ogiza: “Espektakulua bilatzen dugu Dantza Agerketan”


zara berria web marketinean ? Zure enpresa pil-pilean dago eraldaketa digitala eta jerga berriarekin komunkatu behar duzu? Metodo berriak? Edo besterik gabe nahi duzu Interneteko marketinaren oinarriak eskuratu ? Ondoren, publiko hasiberri bati eskainitako bideo prestakuntza hau zuretzat da.\nIkasi lingoa eta sortu zure web marketin estrategia\nHonetan eraketa, Zurekin partekatuko dut a web marketin estrategia produktu fisikoak, digitalak edota zerbitzuak saldu nahi dituen enpresarentzat. Funtzionatzen duen marketin estrategiaren diagrama ikusiko dugu ondoren, estrategia hau funtzionatzeko aukera ematen duten palanka batzuk aktibatzeko dauden arma guztiak.\nPrestakuntza hainbat zatitan banatuta dago. Hemendik abiatuko gara oinarritua…\nSortu zure web marketin estrategia 28ko abenduaren 2020aTranquillus


Konfinamendua altxatu da Gasteizen; Aiaraldeko udalerri gehienak eremu gorrian - Araba - Alea.eus\nKonfinamendua altxatu da Gasteizen; Aiaraldeko udalerri gehienak eremu gorrian\nErredakzioa 2021-05-03 13:30\nGasteiz, Berrostegietatik ikusita. / Argazkia: ARDO BELTZ (Wikipedia)\nEspero zen bezala, intzidentzia 400 kasuetatik behera mantendu da Gasteizen eta Araban; hortaz, konfinamendua altxatu eta neurriak arindu dira hiriburuan. Laudio, Amurrio, Aiara eta Artziniega eremu gorrian daude oraingoz.\nArabako intzidentzia tasa metatuak beheranzko joera mantendu du azken egunetan, eta intzidentzia 364koa da une honetan. Gainera, azken 24 orduetan soilik 38 positibo berri atzeman dira lurraldean. Gasteizen ere, bilakaera ona izan du egoerak: une honetan 359koa da intzidentzia, eta azken 24 orduetan 29 positibo berri baino ez dira atzeman hiriburuan.\nBeraz, hiriburuan eta lurraldean konfinamendua altxatuko da asteartetik aurrera. Hala ere, Bizkaia eta Gipuzkoa eremu gorrian daude oraindik, eta aste honetan behintzat ez da lurraldetik ateratzeko aukerarik izango. Horrekin batera, Gasteizen neurri murriztaileak arinduko dira: ostalaritzaren barrualdeko ordutegien muga eta kirolean ezarritako murrizketak kenduko dira.\nAiaraldeko udalerri nagusietan, ordea, egoera txarra mantendu da, eta eskualdeko hiru udalerrik eremu gorrian jarraituko dute oraingoz, gutxienez astebete gehiago: Amurrio (522), Aiara (690) eta Laudio (648); gainera, Artziniega (470) ere batu zaie. Arabarekiko mugakide diren beste bi udalerri daude eremu gorrian: Urduña (543) eta Otxandio (3.616).\nBestalde, 5.000 biztanle baino gutxiagoko bi udalerri arabar atera dira eremu gorritik, azken egunetako bilakaera ona dela eta: Bastida (1.345) eta Eltziego (772).\nArabak eta Gasteizek lau aste igaro dituzte eremu gorrian, eta bertatik aterako dira, azkenik. Beraz, hiriburuaren zein lurraldearen konfinamendu perimetrala astearte honetan amaituko da ofizialki. Hala ere, Bizkaia eta Gipuzkoa eremu gorrian daudenez, oraingoz ezin izango da Arabatik atera.\nGasteiztarrek, ordea, aukera izango dute eremu gorrian ez dauden beste udalerrietara mugitzeko; eta eremu gorrian ez dauden udalerrietako herritarrak ere hiriburura joan ahal izango dira.\nBestalde, Eusko Jaurlaritzak ezarritako neurri murriztaile bereziak mantenduko dira Laudio, Amurrio, Aiara eta Artziniega udalerrietan, Osasun Sailak eremu gorritik ateratzen dituen arte. Konfinamendu perimetralaz gain, beste hainbat murrizketa daude indarrean,\nUdalerrien inguruko hurrengo ebazpena maiatzaren 10ean, datorren astelehenean, argitaratuko du Osasun Sailak. Orduan jakingo da berriz ere zeintzuk diren eremu gorrian dauden udalerri arabarrak. Hala ere, maiatzaren 9an amaitzekoa da alarma egoera, eta ikusteke dago oraindik horrek indarrean dauden beste zenbait neurri murriztaileengan izango duen eragina.\nEAEko egoera orokorrari dagokionez, igande honetan 8.363 test diagnostiko egin ziren; horietatik 506 positiboak izan ziren (%6,1).\nUne honetan, oinarrizko birsorkuntza tasa 0,86koa da Araban eta 0,89koa EAEn; gainera, beheranzko joera dago. Beraz, birusa atzera egiteko fasean dago Araban eta EAE osoan, kutsatzen den pertsona bakoitza beste pertsona bat baino gutxiago kutsatzen ari delako.\nEAEko ospitaleei dagokionez, egoera egonkortzen ari da, presio asistentziala oraindik handia den arren. Osasun Sailaren azken datuen arabera, azken 24 orduetan:\n45 ospitaleratze berri Covid-19aren ondorioz.\n520 lagun daude Osakidetzako solairuetan.\n195 paziente ZIUetan daude, Covid-19aren ondorioz larriki gaixorik.\nGuztira, 715 pertsona daude ingresatuta Osakidetzako ospitaleetan Covid-19aren ondorioz.\nApirilaren 19tik 25era bitartean, 49 pertsona hil ziren EAEn Covid-19aren ondorioz.\nGuztira, 4.187 pertsona hil dira Covid-19arekin pandemia hasi zenetik.\nEgoeraren ondorioz, joan den astean, Osakidetzak premiazkoak ez diren kirurgia guztiak atzeratu egin zituen bere ospitale sare osoan, gutxienez bi astez. Ebakuntza onkologikoak, premiazkoak edo atzeraezinak baino ez dira egingo. Izan ere, une honetan, ZIUetan irekita dauden 363 oheen %53 Covid-19a duten pazienteek okupatzen dituzte.\nUrkulluk dekretu berri bat ezarriko du alarma egoeraren amaierari aurre egiteko\nErredakzioa mai 03 Araba\nIgandean amaituko da alarma egoera, eta, Espainiako Gobernuak luzatzen ez badu, dekretu berri bat iragarri du lehendakariak: ostiralean onartuko li...


barren.eus - BABESTUTATAKO EDUKIA: Gipuzkoa Encounter topaketak 3.200 lagun elkartu ditu\nBABESTUTATAKO EDUKIA: Gipuzkoa Encounter topaketak 3.200 lagun elkartu ditu\nParte-hartze marka berria ezarri du Gipuzkoa Encounter topaketak, 3.200 lagun elkartu baitira Tolosan asteburuan, partaideak eta bisitariak batuta.\nEuskadiko teknologiaren epizentro izan da Tolosa asteburuan. Gipuzkoa Encounter ekimenak iraun dituen hiru egunetan, publikoarentzat zabalik egon den guneak zale asko elkartu ditu eta, orain arteko jendetsuena izan da informatikaren bueltako aurtengo topaketa. Antolatzaileak "oso pozik" daude. Ekimen isolatu bat izatetik, egungo errealitate ekonomiko eta sozialarekin gero eta lotuago egotera igaro dela adierazi du Markel Olano diputatu nagusiak.\nInformatikaren gaineko segurtasuna, errealitate birtuala, arte digitala, 3D inprimaketa, programazioa eta software librea bezalako gaien inguruan ezagutzak partekatu ahal izan dituzte Tolosan batu diren informatikari eta teknologia zaleek. Denera 2.600 bisitari hurbildu dira Tolosako informatika-partyra, ohiko 600 parte-hartzaileez gain. 600 metro koadroko zona irekian, Opengunean, era askotariko gaien inguruan eztabaidatzeko aukera izan zuten, besteak beste: zibersegurtasuna, segurtasun informatikoa, robotika, droneak, datu pertsonalen babesa, edota datuen analisia. Etxeko txikiek ere izan zuten lekua Gipuzkoa Encounterrean. Doako tailerretan parte hartzeko aukera izan zuten, robotikan eta led argien programazioan trebatzeko. Era berean, bokazio teknologikoa sustatzeko tailerrak ere eskaini zituzten.\n• Bilkura teknologiko azkarrenetarikoa\nGipuzkoa Encounter Espainiar Estatuko bilkura teknologiko azkarrenetarikoa da. Hona hemen hala dela berresten duten hainbat datu eta ezaugarri: segundoko 1.100 giga transmititzeko gaitasuna duen 15 kilometroko kable-sarea eta segundoko 10 gigabiteko konexioa. Aipaturiko azpiegitura hiriek baliatuz, Tolosako Usabal kiroldegia super-ordenagailu bihurtu zen.\nEuskaltel Konektak antolatu zuen festako laguntzaileak izan ziren Tolosako Udala, Euskaltel, Gipuzkoako Foru Aldundiko Ekonomia Sustapeneko, Landa Ingurumeneko eta Lurralde Orekako departamentua, eta Eusko Jaurlaritzako Ekonomiaren Garapen eta Azpiegitura saila, SPRIren bitartez.


Epele-Eroski tarteko arrisku-indizea ez dela altua azaldu du Diputazioak - Debagoiena - Goiena.eus\nEpele-Eroski tarteko arrisku-indizea ez dela altua azaldu du Diputazioak\nXabi Gorostidi 2017-11-14 11:58\nEroskiko biribilguneko istripu baten artxibo irudia.\nZaurituekin gertatuko istripuak, eta egunean pasatzen den auto kantitatea hartzen ditu kontuan indizeak, eta emaitzak ikusita, ez da istripu ugariko bide-zati izendapena lortzera heltzen. Errepide zoruen egoera aztertzeko aurtengo kanpaina barruan dago Epele-Eroski tartea, eta horren arabera 2018ko zoruen kanpainan sartuko litzatekeela jakinarazi dute Aldunditik.\nHauek dira Herrizaingo Sailak emandako datuak urtez urte aztertuta:\n2015: 29 istripu eta 14 zauritu arin.\n2016: 45 istripu, bi zauritu larri eta 26 arin.\n2017: 26 istripu, lau zauritu arinekin eta 22 zauriturik gabe [Datua urtarriletik abuztura artekoa da]\nGipuzkoako Foru Aldundiko azpiegitura sailak, datuak aztertu ostean, ondorengo neurriak iragarri ditu: "Bide zati hori 2017ko zoruak auskultatzeko kanpainan sartu da, zoruak benetan zer egoeratan dauden egiaztatzeko. Lortzen diren datuen arabera, 2018ko zoru-kanpainan sartuko da. Hala ere, aipatu beharra dago, 2016ko uztailean, 38 eta 39 puntuen kilometrikoen artean zorua birgaitu egin zela".\n"Errepidearen arrisku-indizea ez da altua"\nEH Bilduk 100 istripuko zifra "kezkagarritzat" jo du, baina azpiegitura sailetik jakinarazi dute "kontrakoa iruditu arren, errepidearen arrisku-indizea ez dela altua, eta ezin dela istripu ugariko bide-zati izendatu".\nArrisku maila neurtzeko orduan honako faktoreak hartzen dira kontuan: zaurituekin gertatuko istripu kopurua, eta egunean pasatzen den auto kopurua. Ondoren antzerako ezaugarriak dituzten beste bide batzuekin konparaketa egiten da, eta horren arabera jasotzen dute batzuek istripu ugariko bide-zati izendapena.\nErrepide zati horretako istripuen zergatiak Ertzaintzak ikertzen ditu. Aldunditik jakinarazi dutenez, 2015etik 2016era egondako istripu kopurua ikusita, Ertzaintzak azterketa sakon bat egin zuen zergatiak bilatzeko. Analisi horren arabera zati horretako istripu horien arrazoi nagusia gehiegizko abiadura izango litzateke.\n2015etik hona 100 istripu eta 36 zauritu Epeleko eta Eroskiko biribilguneen artean\nXabi Gorostidi 2017 aza 13 Arrasate\nDatuak Gipuzkoako Foru Aldundiak eman ditu, EH Bilduk batzar nagusietan egindako eskaria zifra okerrekin erantzun ostean. "Errepide zati hori berri...


“Energia Berriztagarrien Komunitateak: zer dira? Zer egin dezakegu Usurbilen?” aurkezpen irekia – Usurbil Eginez\n“Energia Berriztagarrien Komunitateak: zer dira? Zer egin dezakegu Usurbilen?” aurkezpen irekia\nUsurbilgo Udalak jakinarazi du, herrian Energia Berriztagarrien Komunitate (EBK) bat sortzeko proiektua abiatuko duela, Goiener Kooperatibaren laguntzarekin: “Larrialdi klimatikoaren testuinguruan, egungo eta etorkizuneko klimaren inpaktuak eragozteko, udalak ezinbestekotzat du, besteak beste, ingurumenarekin errespetuz jardungo duten politika publiko eraldatzaileak garatzea eta egungo eredu energetikoa errotik aldatzea”. Guzti honen inguruan hitz egiteko, gaur (maiatzak 3) arratsaldeko 18:00tan, aurkezpen saio irekia egingo da Sutegin.\nTrantsizio energetikoa Premiazkoa eta urgentziazkoa\nEnergia oinarrizko baliabide bat da, eta egungo kontsumo energetikoa, nagusiki, erregai fosiletan oinarritzen da, berotegi efektuko gasak eragiten dituzten eta agortze bidean dauden lehengaietan, hain zuzen.\n“Beharrezkoa da, energiaren deskarbonizazioarekin batera, energia berriztagarriak eta garbiak erabiltzeko urratsak irmoak egin eta politikak sustatzea. Hemen kontsumitzen dugun energia munduko beste leku batzuetatik dator, eta multinazionalen eta merkatuen menpe dago. Horren ondorio da nahieran, kapitalaren mesedetan, etengabe ari dela garestitzen energiaren prezioa (gasarena zein elektrizitatearena), eta ondorio horiek guztiak herritarrek jasango dituzte beste behin: gora egingo du nabarmen, halabeharrez, pobrezia energetikoak. Horregatik guztiagatik, trantsizio energetikoaren erronka premiazkoa eta urgentziazkoa da. Gauza asko eta oso azkar aldatu behar ditugu, baina gure premisa argia da arlo honetan ere: trantsizioak iraunkorra, berriztagarria, justua eta inklusiboa izan behar du, inor baztertu edo atzean utziko ez duena eta herrikideen arteko berdintasuna bermatzea izango duena bokazio gisa”.\nUdalak ingurumenaren eta energiaren arloan egindakoak.\nAazken urteetan emandako pausoak:\nHondakinen kudeaketa jasangarria, atez ateko bilketa ezarrita (2009an).\nUdalak Europako alkateen ituna sinatzea (2011n).\nUsurbilgo Energia Jasangarrirako Ekintza Plana onartzea (2013an).\nUsurbilgo Energia Jasangarrirako Ekintza Plan horretan, hainbat neurri proposatu ziren, bost ildo nagusiren bueltan:\nUra eta inguru naturala.\nAzken urteetan udalak emandako pausoak:\n1. Energia berriztagarrien erabilera.\n1.1. Eguzki plakak: Azken urteetan, udalak Oiardo kiroldegian eta Udarregi ikastolan jarri ditu eguzki plakak: bien artean, guztira, 49Kw-ko potentzia instalatu da. Kiroldegiaren kasuan, plakek ekoizten duten energia kiroldegiaren kontsumorako erabiltzen da: kiroldegiko kontsumo osoaren %24 hornitzen da eguzki plakekin sortutako energiaren bidez. Udarregiren kasuan, ekoizten den energia autokontsumo partekaturako erabiltzen da: ikastolan ez ezik, udaletxean, Sutegin, Artzabalen eta Zumarten.\n1.2. Geotermia, Zumarten: Zumarteko berokuntza sistemak lurpeko berotasuna aprobetxatzen du, eraikinaren energia beharrak gutxituz.\n1.3. Energia iturri garbiagoak: Energia iturri gabiagoak erabiltze aldera, besteak beste, gasaren hodia pasatu dute Harane futbol zelaitik Kalezar aldera, horrela, gasolina erabiltzeari uzteko.\n2. Efizientzia energetikoa.\n2.1. Argiteria publikoa: Kontsumoa murrizteko asmoz, herriko zenbait lekutan led teknologiadun argiteria jartzen hasita dago udala: Olarriondon, Kalezarren, Santuenean, Osinalden eta Txikierdin, besteak beste. 2021Ean, gainera, sare osoan led teknologiadun argiteria ezartzeko plangintza egin du udalak: 2030 urterako kale argiteria guztia aldatuta izatea aurreikusten du. Goikoetxeak aurreratu duenez, aurten, Kale Nagusiko, Txaramunto-Azpiko eta Eguzkitza kaleko argiteria berrituko dute led teknologiarekin.\n2.2. Kontsumoaren jarraipena: 2020az geroztik, udala kontsumitzen duen energiaren jarraipena egiten ari da: udal-eraikinak, argiteria publikoa eta ibilgailuen kontsumoa. Horretarako, software edo sistema informatiko bat du: kontsumitzen den energia guztia modu bateratu batean erakusten du, eta aldi berean, kontsumoa murrizteko zein aukera egon daitezkeen jakiteko modua ematen du.\n3.1. Auto konpartitua: Egungo mugikortasun ereduak energiaren kontsumoan eta ingurumenean duen eragina dela eta, bestelako mugikortasun eredu bat sustatu du udalak: 2021ean, auto konpartitua eskaintzen hasi zen, emisiorik gabea (%100 elektrikoa da), udal-langileek zein herritarrek erabiltzeko. Urtebetean, 7.000 kilometro baino gehiago egin ditu, guztira.\n3.2. Bidegorriak: Bidegorrien sarea osatzea du helburu udalak. 2019-2023 legealdian, Pikaola-Saizar arteko bidegorria egin du, esaterako. Troia eta Usurbil lotuko dituen bidegorria gauzatzeko proposamena ere egina dio udalak aldundiari, baina aldundiak dio ez dela udalaren eskumena, eta ez dio gaiari heldu.\n4. Energiaren bulegoa.\n2021ean, energiaren udal-bulegoa izan zuen Usurbilek, bederatzi hilabetez. Herritarrei begirako zein udal barrurako lanak egin zituen energia teknikariak. Herritarrei dagokienez, energia berriztagarrien inguruko zalantza eta aholkularitza eskaini zuen, baita pobrezia energetiko egoeran zeudenei lagundu ere. Udal barrura, berriz, udalaren energia kudeaketa hobetzea izan zen energia teknikariaren beste zereginetako bat, udaleko hirigintza eta zerbitzuetako sailekin elkarlanean.\nUdalak hobariak eskuratzeko aukerak zabaldu ditu, 2022az geroztik. Oinarrizko zerbitzu horietako batzuek zerikusia dute ingurumenarekin eta energia beharrekin: ur hornidura zerbitzua, hondakinen bilketa eta tratamendua, estolderia zerbitzua edo udal-baratzeen erabilera. Hobariak eskuratzeko aukera horiek diru-sarrera txikiagoak dituzten herritarrek gutxiago ordain dezaten jarri ziren martxan, gehiago dutenei gehiago ordainaraziz.\nPosted on 2022/05/03 by usurbileginezPosted in Orokorra\nAurrekoa Aurreko sarrera: Maiatzaren 4an “Zer ari da gertatzen Ukrainan?” hitzaldia Potxoenean\nHurrengoa Hurrengo sarrera: Usurbilgo Lanbide Eskolak maiatzaren 4an eta 7an ate irekien saioak antolatu ditu


Tea hartuz, ideiak partekatzen | Bizigiro | Berria\nTea hartuz, ideiak partekatzen\nEhun emakumezko baino gehiago bildu dira Gasteizko Ramon Bajo ikastetxean, indarkeria matxistari buruzko hausnarketa partekatzeko eta hari aurre egiteko moduak aztertzeko.\nTe topaketan bildutako emakumeak, Gasteizko Ramon Bajo ikastetxeko gimnasioan. JUANAN RUIZ / ARGAZKI PRESS\nTea izan da bitartekaria. Ehun emakume baino gehiagok zuzenean eragiten dien indarkeria matxistari buruzko hausnarketak partekatu dituzte Gasteizen, edari horren inguruan. «Topaketak pentsaera zabaltzen dizu. Ezberdinak gara, eta aberasgarria da guztioi eragiten digun gaiari buruzko ikuspuntuen berri izatea», hausnartu du Dounia Haddouk parte hartzaileak.\nAtzo 17:00etan zen hitzordua. Ramon Bajo ikastetxearen patiotik sartu dira parte hartzaileak, Emakumeen Nazioarteko Egunaren arrastoen artetik; horma irudi batean hainbat emakumeren argazkiak ikus zitezkeen: Simone de Beauvoir, Rosa Parks, Angela Davis, Kattalin Agirre, Kathrine Switzer... Poliki-poliki gimnasioa leporaino betez joan zen.\nMaria Avilak, parte hartzaileetako batek, ezezagunen arteko topaketa izateari eman zion garrantzia. «Hemen bildutakoon artean nekez hitz egingo genuke halako gai bati buruz, baina testuinguru honetan ikusten dugu pentsa genezakeen baino gehiago partekatzen dugula». Haddouk ideia hori berretsi du, eta iritzi guztien balioa nabarmendu du, indarkeria matxistaren irudi osoa lortu ahal izateko. Esther Perezek, antolatzailetako batek, hori bera nabarmendu du. «Batzuentzat, indarkeria matxista fisikoa da; beste batzuentzat, psikologikoa, edo ekonomikoa...».\nSolasaldia hasi aurretik bozgorailuz gogorarazi dute funtzionatzeko modua. «Inor ez dago behartuta bere bizipen pertsonalez hitz egitera», oroitarazi dute. Hausnartu beharreko galderak hiru ziren atzokoan: «Zer da indarkeria matxista? Zer egoeratan antzematen dituzu Gasteizen egunerokotasunean indarkeria horiek? Nola egin diezaiekegu aurre?». Hamarreko talde txikietan hitz egin zuten gai horren inguruan, baita ondorioak bildu ere, gerora partekatu ahal izateko talde handian.\nApirilaren 9aren atarikoa\nTe topaketaren gaia apirilaren 9an Gasteizen izango den manifestazio nazionalarekin zuzenean lotuta dago. Izan ere, Feministok Prest; 11 eraso 12 erantzun leloa duen manifestazioaren atariko ekintzetako bat izan da. Gasteizen bildutako emakumezko guztiak hara joateko gonbidatu zituzten.\nEsther Perezek gogorarazi du te topaketa ez dela Gasteizen egindako lehena izan. Aurretik, beste hiru egon dira. Ekitaldia abiatzeko irizpidea argia da: gaurkotasuna. Hilean behin gai horiez eztabaidatzen duten zenbait kolektibo biltzen dira: Arabako Emakumeen Asanblada, Goian, Jatorri Magrebtarren Emakumeen Kolektiboa, 7menos20, Pikarrai, Emakume Pakistandarren Elkartea, Adsis, Caritas…\nLehen te topaketa iaz egin zuten, Gasteizen izan zen kanpaina «matxista, arrazista eta xenofoboa» gertatzen ari zenean, antolatzaileek azaldutakoaren arabera. Arrazakeriaz eta xenofobiaz hitz egin zuten Ramon Bajo ikastetxean, tearen inguruan. «Aliantzak eta aukerak» abiarazteko moduaz aritu ziren horren bitartez. Baita lortu ere. Ehun emakume baino gehiago bildu ziren, nahiak, beharrak eta aldarrikapenak partekatzeko. «Jaso genuen erantzunak indarra eman zigun aurrera jarraitzeko», Perezek esan duenez.\nBigarren te topaketa 2015eko apirilaren 18an izan zen, Gora Gasteiz egunean. Andre Maria Zuriaren enparantzan bildu ziren orduan; espazio publiko batean, aldarrikapen sinboliko gisa. Hiri eredua izan zuten mintzagai orduan. Solasaldietatik, partekatutako gogoetatatik, ateratako ondorioak ez ziren paper batean geratu. Plazako zoruan idatzi zituzten koloretako klarionekin, handik igaroko ziren ibiltariek ere horien berri izan zezaten. Gai horrekin lotuta, beste te topaketa bat egin zuten Salburuan, aurrerago.\nOraingoan, ondorioak paperean bildu ostean, apirilaren 9ko manifestaziora eramango duten pankarta apaindu dute. Te topaketako partaide bakoitzak ile sorta bat moztu du, pankartan marraztutako emakumezkoaren txirikorda osatzeko.


Ekimena 2. Prozedura kirurgikoetarako batez besteko itxarote-denbora martxoaren 21eko 65/2006 Dekretuak ezarritako ratioen azpitik mantentzea bermatu; dekretu horren bidez, Euskadiko Osasun Sistemaren konturako prozedura kirurgiko programatuetara eta urgenteak ez direnetara iristeko gehienezko epeak ezarri ziren - Gobernu Programa. Legealdia: 2016 – 2020\nKonpromisoa 65. ltxarote-zerrendak ezarritako ratioen azpitik mantendu\nEkimena 2. Prozedura kirurgikoetarako batez besteko itxarote-denbora martxoaren 21eko 65/2006 Dekretuak ezarritako ratioen azpitik mantentzea bermatu; dekretu horren bidez, Euskadiko Osasun Sistemaren konturako prozedura kirurgiko programatuetara eta urgenteak ez direnetara iristeko gehienezko epeak ezarri ziren\n2019an, zerbitzu-erakundeen arteko lankidetzak sustatu dira, arazo gehien dituzten ESIen jarduera indartzeko eta prozedura kirurgikoetara sartzeko gehieneko epeak hobetzeko. Hala, elkarlanak egin dira eremu kirurgikoetako eta anestesiologiako profesionalak partekatuz (Donostia ESI-Bidasoa ESI; DebagoienaESI-Arabako ESI; DebabarrenaESI-Bilbao Basurto ESI; Debabarrena ESI-Debagoiena ESI; Debabarrena ESI-Barrualde Galdakao ESI). Bestalde, ESI batean baino gehiagotan indartu da Traumatologia, Oftalmologia eta barizeetako pazienteentzako ebakuntzen eskaintza, itxarote-epeak murrizteko. (2019/11/25)\n2019ko lehen seihilekoan, Bidasoako Ospitaleko bloke kirurgikoa eta ospitaleratzerik gabeko kirurgia-unitatea birmoldatzeko, handitzeko eta egokitzeko proiektu arkitektonikoa lizitatu da. Behin betiko proposamena 2019ko amaierarako egitea onartu da. (2019/11/25)\n2019ko lehen seihilekoan, Zumarragako Ospitaleko bloke kirurgikoa, sarrera edo ingresorik gabeko kirurgia-unitatea eta digestio-endoskopien unitatea birmoldatzeko, handitzeko eta egokitzeko proiektu arkitektonikoa lizitatu da. Behin betiko proposamena 2019ko amaierarako egitea onartu da. (2019/11/25)\n2019ko bigarren seihilekoan, CIRUS Programazio eta Plangintza Kirurgikoari Laguntzeko Tresnaren konfigurazioa osatu da. 2019ko urriaren 16an haren aplikazio pilotuari ekin zaio, Arabako ESIko Otorrinolaringologiako itxaron-zerrendarekin. 2019. urtea amaitu baino lehen, Arabako ESIko kirurgia-zerbitzu guztietara eta Goierri-Urola Garaiko ESIko kirurgia-zerbitzu guztietara zabalduko da. (2019/11/25)\n2019an zehar, Osakidetzako ESI guztietan eta Osasun Mentaleko Sareetan Praktika asistentziala eta Klinikoa Egokitzeko Neurrien Batzordeak eratu dira. Batzorde horiek sarean lan egingo dute MAPAC batzorde korporatiboarekin, egungo prestazio diagnostiko eta terapeutikoen egokitasuna hobetzeko, pazienteentzako balioespen-arrisku erlazio txikiena dutenak eta gizartearentzako kostu-balio txikia dutenak kenduz. (2019/11/25)\n2019ko lehen seihilekoan, kirurgiako programazio eta planifikazioan laguntza eskaintzea xede duen CIRUS informatikako tresna ezartzeko kudeaketa taldea sortu da, baita integrazio informatikoko taldea ere. Osabide Globaleko kirurgiako itxarote-zerrendan sartzeko galdetegia berrikusi eta egokitu da, beharrezkoa den informazioa jaso dezan. Aholkularitzako fase bat jarri da abian ospitale guztiekin kirurgiako prozesuko zirkuitua berrikusi eta bateratzeko. (2019/06/03).\n2019ko lehen seihilekoan, Praktika Asistentzialaren eta Klinikoaren Egokitasuna Hobetzeko sei MAPAC gomendioak ezarri dira Osakidetzako erakunde guztietan. MAPAC adierazleen aginte-koadro korporatibo bat garatu da, erakundeek eta Osakidetzako Zuzendaritzak dagokion jarraipena egin dezaten. Bertan 2019rako helburuak ere definitu dira. (2019/06/03).\nJardun asistentzialaren eta klinikoaren egokitzapena hobetzeko batzorde korporatiboak, 2018ko bigarren seihilekoan, “ez egitearen” 6 egokitzapen-neurri lehenetsi eta hedatu ditu. Neurri horien artean daude 40 urtetik beherako eta arrisku txikiko pazienteen operazio-aurrekoan toraxeko erradiologia egokitzea eta murriztea, eta Osakidetzako antolakundeetan ornoplastiak “ez egitea”. Hartara, prozesu kirurgikoa arindu nahi da eta oso egokiak ez diren kirurgiak murriztu nahi dira, kirurgia egokietarako itxaroteak hobetzeko.\nOsakidetzak itxarote-zerrendak hobetzeko zenbait neurri jarri du abian, eta seihileko honetan 22.600.000 euroko balioa duten inbertsioak egin dira.\n2018ko bigarren seihilekoan, Bidasoa Ospitaleko bloke kirurgikoa eta ospitaleratu gabeko kirurgia-unitatea birmoldatzeko, handitzeko eta egokitzeko plan funtzionala hasi da prestatzen. Bloke kirurgikoan pazienteen trazagarritasun-sistemak txertatuko dira, baita familiekin eta laguntzaileekin komunikatzeko bideak ere.\n2018ko bigarren seihilekoan, Zumarragako Ospitaleko bloke kirurgikoa, ospitaleratu gabeko kirurgia-unitatea eta endoskopia digestiboko unitatea birmoldatzeko, handitzeko eta egokitzeko plan funtzionala hasi da prestatzen, 2019an lizitatu behar baita. Bloke kirurgikoan pazienteen trazagarritasun-sistemak txertatuko dira, baita familiekin eta laguntzaileekin komunikatzeko bideak ere.\n2018ko bigarren seihilekoan ESI guztietako fakultatibo espezialistez osatutako lantaldeak abian jarri dira, aldakako eta belauneko protesien arloko indikazio-formularioa sortzeko.\nJardun asistentzialaren eta klinikoaren egokitzapena hobetzeko batzorde korporatiboak, 2018ko bigarren seihilekoan, “ez egitearen” 6 egokitzapen-neurri lehenetsi eta hedatu ditu. Neurri horien artean daude 40 urtetik beherako eta arrisku txikiko pazienteen operazio-aurrekoan toraxeko erradiologia egokitzea eta murriztea, eta espezifikotasunik gabeko sinkopeko eta zefaleako larrialdietako zerbitzuetan irudi-probak “ez egitea”. Neurri horiek, pazienteengan beharrezkoak ez diren erradiazioak murrizteaz eta beharrezkoak ez diren kostuak murrizteaz gain, baliabide erradiologikoen erabilgarritasuna hobetuko dute zerbitzuen antolakundeetan.\nErakundeetan arratsaldeetako kirurgia-jarduketak gehiagotzeko kontratazio- eta auto-hitzarmen proiektuei eutsiko zaie, erakundeen arteko sinergiak eta lankidetzak sustatuz\nErakundeetan kirurgia-prozesuen kudeaketa hobetzeko, eta Kirurgiako itxaron-zerrendak, programazioak eta planifikazioak hobeki kudeatzeko, eta erabiltzaileekiko komunikazioa hobetzeko, 2018ko lehen seihilekoan lehiaketa bidez kontratatuko da Baliabide Informatiko Korporatibo bat Kirurgia-prozesuaren Kudeaketarako. 2018ko azaroan, programazio eta plangintza kirurgikoko informatika-tresnaren lehiaketa lizitatu da, 2019ko urtarrilaz geroztik ezartzeko.\nAbian jarri da kirurgia-prozeduretan itxaronaldiak laburtu eta homogeneizatzeko lankidetza-proiektu pilotu bat ESIen artean: Debagoiena ESI eta Araba ESIen arteko lankidetza-proiektua Traumatologiako kirurgia-prozeduretan itxaronaldian dauden pazienteak deribatzeko. Emaitzak aztertu ondoren, 2018ko bigarren seihilekoan proiektuaren hedapena proposatuko da.\n2018ko martxoan, MAPAC-Jarduketa Asistentzial eta Klinikoaren Egokitasunerako Batzorde Korporatiboa abiarazi da, eraginkortasun frogatua duten ezarri beharreko neurrien edo eraginkortasun gabezia frogatua duten ez egitekoen lehentasunak ezartzeko. Aldi berean, hainbat erakundetan MAPAC Batzordeak sortzea sustatzen da, Osakidetzako batzordeen arteko sareko lana indartzeko, Asistentzia Jarduketaren Egokitzapeneko nazioarteko sare batean txertatuta. 2018ko lehen seihilekoan abian jarri dira Donostia ESI, Ezkerraldea Enkarterri Gurutzeta ESI eta Bilbo-Basurtu ESIko Batzordeak. 2018ko bigarren seihilekorako abian jarriko dira Araba ESI eta Barrualde-Galdakao ESIetakoak. Bigarren seihilekoan abian jarri dira Araba ESIkoa eta Barrualde-Galdakao ESIkoa; bestalde, Barakaldo-Sestao ESIa E-E-Gurutzeta batzordera txertatu da, Errioxako ESIa Arabako batzordera eta Bidasoko ESIa Donostiako batzordera.\n2018ko lehen seihilekoan abian jarri da Kirurgiako Itxaron Zerrendak Hobetzeko Plana, 10 Hobekuntza-alor eta 18 Jarduketa-lotetsi, eta haien Kronograma bat, zehatuz. Erakunde Integratuen Asistentzia-zuzendaritzak jakinaren gainean ipini eta inplikarazi dira.\nHalaber, 2018ko lehen seihilekoan zehar, 22.600.000 euroko balioa zuten inbertsioak egin ziren.\n2017an eraikitzen hasi da Araba Unibertsitate Ospitaleko Kirurgia-bloke berria, Txagorritxu eraikinaren baitan; Kirofanoen % 40ko hazkundea erakarriko du horrek. 2019ko amaierarako egongo da burututa eraikina.\nEbakuntza kirurgikoen ahalmena handitu nahian, 2017ko lehen seihilekoan bi neurri hartu da: batetik, Urdulizko Ospitaleko eta Basurtuko Unibertsitate Ospitaleko ebakuntza-gela berriak abian jarri dira; bestetik, arratsaldeetan egindako ebakuntzen kopurua handitu egin da ESI guztietan.


Izarraizko Atea parkean komunak eta mahai gehiago jarri ditu udalak - Azpeitia - uztarria.eus\nIzarraizko Atea parkean komunak eta mahai gehiago jarri ditu udalak\nJulene Frantzesena 2020-08-12 13:41\nIzarraizko Atea parkean ezarri duten behin betiko komuna. (Azpeitiko Udala)\nIaz behin-behineko komuna ezarri zuen erakundeak, eta aurten egokitu egin du: ezinduentzat komun osatua nahiz bost pixaleku jarri dituzte parkean. Gainera, beste zazpi mahai eta hainbat aulki jarri ditu erabilgarri gune horretan.\nIzarraizko Atea parkean komuna eta mahai nahiz aulki gehiago jarri ditu udalak. Parkeak harrera ona izan duelako eta erabilera handiko gunea bilakatu delako ari da udala gune horretan hobekuntzak egiten. Iaz, adibidez, behin-behineko komuna ezarri zuen erakundeak parkean, eta aurten komun behin betiko komun publikoa ezarri du bertan: ezinduentzat komun osatua nahiz bost pixaleku jarri dituzte. Horrez gain, lehendik zeuden mahaiez gain, beste zazpi jarri ditu udalak parkean. Guztira, 15.000 euroko inbertsioa egin du erakundeak parkean.\nAzken boladan Izarraizko Atea parkean hainbat apurketa izan direla eta, azpiegitura publikoak zaintzea "herritar orori" dagokiola gogorarazi du udalak. Ur-txorroetan nahiz komunetan izan dira apurketak erakundeak azaldu duenez, eta "arduraz" jokatzeko deia egin du.


Bea Martxueta: “Babes sozialerako marko eta sistema propio eta publiko bat da gure proposamena” | LAB SINDIKATUA\nEkintza Soziala Helduak eta Pentsiodunak Bea Martxueta: “Babes sozialerako marko eta sistema propio eta publiko bat da...\nHelduak eta Pentsiodunak\nBea Martxueta: “Babes sozialerako marko eta sistema propio eta publiko bat da gure proposamena”\nAlkartasuna Fundazioak mahai inguru bat antolatu zuen atzo arratsaldean, Bizkaiko Batzar Nagusien hitzaldi aretoan, "Pentsio duinen euskal sistema publiko baten alde" izenburupean. LABeko Ekintza Sozialeko idazkari Bea Martxueta bertan izan zen, beste hizlari batzuekin batera, eta sindikatuak pentsioei buruz egiten duen irakurketa plazaratu zuen.\nPentsiodunentzat eskertza hitzak izan zituen Bea Martxuetak bere agerraldian: "Eskertzekoa da LABeko pentsiodunen arloko kideek eta plataforma ezberdinek egiten duten lana. Kalean gaude egunero pentsiodunen eskubideak defendatzen". Hau esanda, pauso bat harago eman zuen, hizpide zuen gaiaren garrantzia kontutan hartuta: "Pozten naiz gaurko pentsiodunak hemen ikusteaz, baina gustuko izango nuke biharkoak ere ikustea, guztioi eragiten digun arazoa baita; eskubide urraketak eta lan merkatuaren prekarizazioa".\nPentsioen egungo egoera aldez aurretik pentsatutako estrategia baten ondorioa dela nabarmendu zuen; Espainiako Estatuko gobernu desberdinek egituratutako estrategia baten ondorioa, alegia. Zentzu honetan, aipatu zuen euskal sistema, Espainiako sistema ez bezala, bideragarria izango litzatekeela: "Borondate politikoa besterik ez da behar horretarako". Hori bai, nabarmendu zuen aberastasunaren banaketa eta lan merkatuaren aldaketa eman beharko liratekeela ezinbestean, helburuak betetzeko. "Babes sozialerako marko eta sistema propio eta publikoa da gure proposamena. Lan merkatuaren inguruan egin beharreko politika publikoak guztiz lotuta daude babes sozialarekin eta, beraz, pentsioekin", jakinarazi zuen.\nPentsio publiko duinak ez daude bermatuak\nPentsio sistema publiko eta propioaren alde mobilizatu gara, pentsiodunen mugimenduarekin bat\nEzinbestekoa da pentsio sistema publiko eta propioaren alde mobilizatzea, guztion etorkizunaren defentsan\nPentsio propioen alde, azaroaren 13an kalera ateratzeko deia egiten dugu\nBat egiten dugu pentsiodunen mugimenduak Bruselara egindako martxarekin\nBeste behin ere, lehen mailako arretan murrizketak eginez egin nahi dio...


XIV. San Blas Opilen Lehiaketa — Soraluzeko Udala\nXIV. San Blas Opilen Lehiaketa\nAzken urteotako ohiturari jarraituz, San Blas Opilen Lehiaketaren XIV. edizioa antolatu du Udaleko Kultura Batzordeak otsailaren 3rako; lehiaketa eguerdiko 12etan hasiko da, Plaza Berrian.\nDuela hamalau urtetik hona urtero egiten duen moduan, aurtengoan ere San Blas opilen lehiaketa antolatu du Udaleko Kultura Batzordeak, herriko opilik onenak saritzeko eta San Blas egunean opilak egiteko ohitura galdu ez dadin.\nLehiaketa eguerdiko 12:00etan egingo da, Plaza Berrian.\nLehiaketan edozein pertsonak hartu ahal izango du parte, 16 urtez azpikoek heldu baten laguntzaz aurkeztu beharko direlarik.\nIzen-ematea udaletxeko Harrera Bulegoan egin behar da, urtarrilaren 27tik aurrera, edota egunean bertan, lehiaketa hasi baino 15' lehenagora arte.\n1. saria: 50 euro.\n2. saria: 30 euro.\n3. saria: 20 euro.\nOtsailaren 3an ospatzen den jai tradizional eta erlijiosoa da, Euskal Herrian, Espainian eta Hego Amerikako zenbait herrialdetan zabaldurik dagoena.\nSan Blas III. mendeko kristau martiri bat izan zen, gotzai eta medikua. Haur baten eztarriko gaitza mirariz sendatu omen zuela eta, eztarrien zaindaritzat hartzen da kristau tradizioan.\nHainbat tokitan ohikoak dira San Blaseko kordoiak, santuaren irudiaren aurrean bedeinkatu eta lepoan 9 egunez janzten direnak (otsailaren 3a barne), eta gero kendu eta erre egiten direnak, urte osoa eztarriko gaitzak, eztulak, katarroak eta eztarriko edozein infekzio prebenitu egiten dituztelakoan.\nEibar, Elgoibar eta Soraluzen, aldiz, arraultz, irin, azukre, koipe eta legamiz egindako San Blas opil zoragarriak prestatzea eta jatea da ohitura. Tradizioak agintzen duenez, eztarriko mina kenduko badu, beharrezkoa da jan aurretik opila bedeinkatzea.


Euskadiko GGKEen Koordinakundeak hartutako neurriak.\nPasa den ekainaren 19tik, Euskadi “normaltasun berriaren” egoeran dago, deseskalatzearen 3. fasea amaitutzat ematen duen dekretua indarrean sartu ondoren. Dena den, jakin badakigu mehatxu honek gogor jotzen duela mundu osoa, baita transmisio arriskua oraindik oso altua dela ere. Hori dela eta, eta osasun-erakundeen gomendioak kontuan hartuta, Euskadiko GGKEen Koordinakundetik honako erabaki hauek hartu ditugu:\n-Poliki-poliki aurrez aurreko ekimenak berriro jarriko ditugu abian, beti ere posible bada hartzea osasun-erakundeek zehaztutako segurtasun-neurriak: maskarak, distantzia, garbiketa eta desinfekzioa, toki-kopuruaren murrizpena… Dena den, topaketa eta bilera telematikoak lehenesten jarraituko dugu.\n-Koordinakundearen talde teknikoak telelana eta bulegoetako aurrez aurreko lan jardunaldiak pixkanaka bateratuko du. Hala ere, Koordinakundearekin harremanetan jarri behar baduzu, ohiko e-posten eta telefonoen bidez egin dezakezu, eta ahalik eta azkarren erantzuten saiatuko gara. Bulegoan aurrez aurreko arreta pertsonalizatua beharko bazenu, aurretiazko hitzordua adostea eskatzen dizugu, beharrezko segurtasun neurriekin harreta egokia eskaintzeko eta.\nHASIERA: Urtarrila 18 - 08:00 h.\nInscripciones: Curso virtual Cómo trabajar la interculturalidad en la educación secundaria\nHASIERA: Urtarrila 18 - 09:00 h.\nHASIERA: Urtarrila 18 - 10:29 h.\nConsultoría para la campaña


Mercadonaren Kafe hotzen aukera - Mercadona\nKafezale amorratuentzat aproposa. % 18 kafea du, eta esne erdigaingabetua. Zapore handikoa eta eramateko oso erosoa da, edonon hartzeko. Kafe-zaporea nagusi den kafesnea nahi baduzu, hemen duzu, hotz hartzeko prest.\nLatte Kaputxino Kafea\nLatte Espresso Kafearen propietate guztiez gain, kakao-hautsaren ukitu berezi bat du, beste zapore bat emateko. Edonon edateko.\nEdari begetala duen kafe bat nahiago dutenentzat, edonon hartzeko prest.\nLatte Kafe Kafeinagaibea\nKafearen zaporea gustatzen zaizu, baina ezin duzu edo ez duzu nahi kafeinarik hartu? Hau da zuretzako kafe hotz egokia, nahi duzun lekuan edateko.\nLatte Kafe Light-a\nLaktosarik hartu ezin baduzu edo nahi ez baduzu, baina edozein unetan kafesne bat hartu nahi baduzu.\nMercadonaren Kafe Hotzak erabiltzeko modua\nMercadonaren Kafe Hotza beti hotz edan behar da, zaporerik gal ez dezan. Ondo astindu edalontzia, ireki eta edan.\nMercadonaren Kafe Hotza eguneko edozein unetan edan daiteke, eta aproposa da energia gehiago behar duzun une horietarako, bidaia luzeetan egiten diren atsedenaldietarako, laneko etenaldietarako edo besterik gabe kafe on bat hartu nahi duzun une lasai horietarako. Gainera, aproposa da edonora eramateko. Erabiltzeko erosoa (ireki eta edan) eta alde batetik bestera eramateko erraza denez, edonora eraman daiteke, eta aukerako edozein motaren zaporeaz gozatu.\nMercadonaren Kafe Hotzei buruz\nHotza edan behar da. Horretarako, hozkailuan gorde behar duzu, +2 °C eta +8 °C artean.\nBehin irekita, berehala kontsumitu behar da.\nEdalontzi bakoitzeko errazio bat du.\nZure eskura dituzu gure askotariko Infusio funtzionalak.\nIzozki txikiak, udan fresko egon eta ondo pasatzeko


48 baserri koplatu genituen santa eskean — Elgoibarko Izarra\nHemen zaude: Hasiera → Albisteak → 48 baserri koplatu genituen santa eskean\nBi taldetan banatu ondoren, batek Idotorbeko eta Aiastiako bidea hartu zuen; besteak, berriz, Sallobentekoa eta Urruzunokoa. Zazpi ordu pasa isildu gabe eman ondoren, 48 etxe koplatu genituen. Asko dira, baina ez ginen guk nahi genuen guztietara iritsi. Barkamena eskatu nahi dizuegu gure zain egon eta kale egin genizuen baserritarroi. Datorren urtean ailegatuko gara zuenera ere.\nIzarrak goitik begira genituela, 22:30ak aldera arrimatu ginen Aiastiako Kalamua soziedadera. Han zeuden gure zain Agustin eta Balentin, mahaiak jantzita eta lapikoak beteta zituztela. Estimatzen dizuegu, benetan, guregatik egiten duzuena. Datorren urtekoa 20. urteurrena izango da. Zapatuarekin batera iritsiko da, gainera, otsailaren 4a, eta saiatuko gara zerbait berezia prestatzen. Merezi duelako Santa Agedak; merezi dutelako baserritarrek; merezi dugulako euskaldunok. Eskerrik asko, denoi, eta datorren urtera arte!\n2011ko santa eskeko erretratuak eta bideoa\nElgoibarko Izarrako koruak Idotorbe bailaran eskean.


Paul Rios: "Bizi dugun unea ametsa da gehienontzat, eta ez dago aitzakiarik ez aprobetxatzeko" - Bergara - Goiena.eus\nPaul Rios: "Bizi dugun unea ametsa da gehienontzat, eta ez dago aitzakiarik ez aprobetxatzeko"\nIrati Goitia 2014-11-12 12:00\nPaul Rios, Lokarriko koordinatzailea.\nBake prozesuaren egoeraz hitzaldia egingo du Paul Rios Lokarriko koordinatzaileak eguaztenean Bergaran, udaletxeko osoko bilkuren aretoan, 19:00etan.\nZe egoeratan dago bake prozesua une honetan?\nAzken bi hilabeteetan gertatutakoa bakarrik aztertzen badugu, esan dezakegu apur bat geldituta dagoela. Ez zait gustatzen, ordea, horrelako balorazioak egitea, nahiago nuke epe luzeagoa izatea kontuan. Alderatzea, adibidez, nola geunden 2009an eta nola gauden egun. Uste dut bake prozesua nahiko ondo doala eta aurrerapauso handiak egon direla. Batzuk aipatzearren: ETAren indarkeria bukatu da, alderdi politiko guztiak legalak dira eta biktimen aitortza defendatu da. Orokorrean, elkarbizitza sendotu da. Hala, uste dut ondo doala bake prozesua, baina, dudarik gabe, baditugu hemendik aurrerako erronka garrantzitsuak.\nHirutik, bigarren etapan gaudela esan izan duzu. Zeintzuk dira etapa honetako helburuak?\nBatetik, ETAren armagabetzea. Hasita dago, baina, dudarik gabe, oztopoak daude, bereziki, Espainiako Gobernuak ez duelako parte hartzen. Bestetik, presoen egoera aldatu egin behar da. Haien giza eskubideak errespetatuak izan behar dira. Hirugarren helburua da pertsona guztien giza eskubide guztiak errespetatzea. Horretan aurrerapauso handiak egon dira, baina oraindik gauza asko daude egiteko. Amaitzeko, berradiskidetzea sendotu behar da. Horretan ere egin da aurrera. Horiekin bukatutakoan sartuko gara hirugarren etapan, helburua izango da bereziki bizikidetza sendotzea, etorkizunean ez dadin iraganean gertatutakoa errepikatu.\nHoriek dira helburuak, baina zein da hurrengo egin beharreko urratsa?\nEz nuke aipatuko bereziki bat. Nik uste dut momentu honetan bakoitzak egin behar duela gogoeta bat ikusteko zer egin dezakeen bake prozesua sendotzeko. Hainbat aktore daude, ez ETA eta Gobernua bakarrik; baita alderdi politikoak eta gizartea bere osotasunean.\nETAk edo Gobernuak ezer egin ezean, alderdi politikoen akordioak izan behar dira bideak?\nDudarik gabe. Bake prozesuetan protagonismoa, normalean, izan dute erakunde armatuek –gure kasuan ETAk– eta gobernuek. Nik uste dut hori ez dela eredu izan behar. Protagonismoa euskal gizartearen eskuetan egon behar da. Hala, ETAk ez du armagabetze prozesua garatu behar, Gobernuak beste zerbait egiteko; egin behar du euskal gizarteak behar duelako. Eta alderantziz, Gobernuak ez du presoen estrategia aldatu behar ETAk eskatzen duelako; baizik euskal gizarteak eskatzen duelako. Horregatik uste dut fokuak egon behar duela euskal gizartearengan. Eta zentzu horretan proposamen ezberdinak egon behar dira euskal gizartearen nahia betetzeko. Azken inkesten arabera, euskal gizartearen nahia argi dago: %80k nahi du ETAren eta Gobernuaren arteko elkarrizketa prozesu bat, %80k nahi du biktima guztien aitortza, espetxe politikan aldaketa... Hori da nahia, eta modua aurkitu behar da hori betetzeko.\nAkordioetarako, Iparraldeko eta Hegoaldeko sentsibilitatea ezberdina dela esango zenuke?\nZalantzarik gabe. Hori agerian geratu da orain dela 15 egun aurkeztutako akordioarekin. Alderdi politiko guztietako ordezkariek sinatu zuten hitzarmen bat bake prozesua Iparraldetik bultzatzeko. Akaso, horrekin argi ikusten da zein ezberdina izan den gatazka Hegoaldean eta Iparraldean. Baina nik uste dut akordio hori garrantzitsua izan daitekeela aurrerapauso gehiago egoteko Hegoaldean. Espero dut hemen une honetan geldituta dagoen elkarrizketa prozesua mugitzeko akuilu izatea.\nDiozu gizarteak izan behar duela motorra eta akordioek akuilu. Hala ere, ez duzu uste armagabetze urrats handiago batek edo Gobernuaren besteren batek aurrera egiteko bultzada emango lukeenik?\nBai, zalantzarik gabe. Une honetan korapiloa bi puntu horietan dago: armagabetze prozesuan eta espetxe politikan. Korapilo hori askatzeko hiru aukera daude: aldebakartasunezko urrats berri bat ETAren aldetik, Espainiako Gobernuaren aldetik aldaketa bat edo hemendik alderdi politiko guztien edo gehienen akordio bat. Nik uste dut bide bakoitzak bere abantailak eta oztopoak dituela, baina guk egin dezakeguna da alderdi politikoen arteko elkarrizketa prozesu bat martxan jarri. Gogoeta izan behar da: guk zer egin dezakegu? Uste dut ez dagoela aitzakiarik parlamentuetan ez edukitzeko elkarrizketarako gunerik.\nHauteskundeak ere bertan dira. Zenbat denbora gelditzen da elkarrizketa horiek gauzatzeko?\nHauteskundeek beti sortzen dituzte zailtasunak eta oztopoak. Normala da, lehia guztiz ezberdina da. Alderdi politikoek epe motzari begiratzen diote. Hala ere, ez dut uste baldintza izan behar denik. Guk betidanik proposatu izan dugu Alderdien Mahai bat eratzea. Batzuek horretarako instituzioak edo parlamentuak daudela erantzun izan digute. Une honetan, ETAren indarkeria amaitu denean, eta alderdi politiko guztiak legalak direnean, non dago arazoa? Zergatik ez jarri martxan Parlamentuan bake ponentzia bat? Ez dago benetako arrazoirik hori martxan ez jartzeko. Alderdi politikoen gogoeta eta autokritika bat egon behar da. Guztien aldetik, beste jarrera bat egon behar da. Unea aprobetxatu behar da. Hau ametsa da gehienontzat, eta ez dago aitzakiarik ez aprobetxatzeko.\nPresoek damua erakustea beharrezkoa da aurrera egiteko?\nDamua ez. Gainera, betiko eztabaidetan sartzen gara. Nik uste dut presoen aldetik garrantzitsuena dela bizikidetzaren aldeko esfortzua egitea. Ez espetxe onurak lortzeko; baizik euskal gizartearen elkarbizitza sendotzeko. Damua izan behar da bakoitzaren erabakia eta ez da derrigorrezkoa, baina, dudarik gabe, komenigarria litzateke haien aldetik autokritika egotea, datozen belaunaldiek jakiteko beste modu batzuk daudela gatazka konpontzeko, eta ez bakarrik indarkeria.\nAuzitegi Nazionalean aurrera doaz hainbat epaiketa; horiek ere oztopo dira aurrera egiteko?\nDugun egoerarekin ezin ditut ulertu halako prozesuak. Pertsona guztiek askatasuna izan behar dute politikan aritzeko, eta bizikidetza sendotzeko ezin da onartu horrelako askatasun murrizketarik.\nGaurkoa Memoriaren Eguna da. Ze garrantzi du iraganak?\nAzken urteotan ikusi ditugu eztabaida gogorrak eta desadostasunak. Nik uste dut hori ez dela biktimen oroimena eta memoria gordetzeko bidea. Horretarako, adostasun zabal bat izan behar da, gizarte honek konpromisoa hartzeko eta etorkizunean biktima guztien sufrimendua oroitzeko.\nMartxoan amaituko da Lokarriren bidea. Zeintzuk dira azken erronkak?\nMartxan ditugun ekimenak amaitu nahi ditugu, eta konpromisoak bete. Bereziki, hiru aipatuko nituzke: batetik, bake prozesua sendotzeko Gizarte Foroa; bestetik, konpromisoa daukagu nazioarteko bitartekariekin, eta kolaborazioari eutsiko diogu; azkenik, hainbat herritan eta bereziki Gipuzkoan bizikidetzako ekimenak martxan ditugu, eta horretan ere segimendu bat egon behar da. Asmoa da Lokarriren legatua ondo gordetzea, etorkizunean baliagarri izan dadin.\nNork hartuko dizue lekukoa?\nAipatutako Gizarte Foroa izan daiteke bat. Bestetik, hainbat talde eta elkarte lanean ari dira bake prozesuarekin lotutako ekimenetan: Sare, Fernando Buesa Fundazioa, Baketik... Uste dut badirela esparru ezberdinak eta gizartea nahiko aktiboa izan dela azken urteotan. Lokarri izan da instrumentu bat gizartearen zati baten nahia bideratzeko, baina, Lokarri desagertuta, ez da kideen nahia desagertuko. Eta, dudarik gabe, dauden elkarteetan toki bat aurki dezakete interesa duten pertsonek.\nZuk non jarraituko duzu?\nHogei urteren ondoren, nire asmoa ez da bake prozesuan ez parte hartzea. Ez daukat argi, baina, non jarraituko dudan etorkizunean. Orain, helburu nagusia da Lokarriren ibilbidea ondo amaitzea.


Soraluzeko pentsionisten mozioa onartu genuen aho batez asteazkeneko Osoko Bilkuran - - Plaentxia.eus\nSoraluzeko pentsionisten mozioa onartu genuen aho batez asteazkeneko Osoko Bilkuran\nehbildu 2018-07-17 09:37\nPasa den astean Udaleko Osoko Bilkura ospatu zen. Bertan, besteak beste, Soraluzeko Pentsionisten Plataformak aurkeztutako mozioa bozkatu zen. EHBildutik hartutako konpromezuen jarraipena egitea eskatu genuen, herritarrei emandako hitza bete dadin.\nZorionez aho batez onartu zen, EHBildu+EAJ+PSEren aldeko botuekin. EHBildutik Plataformako kideak zoriondu genituen, eredu baitira guretzako, eta eskerrak ere eman genizkien, egiten ari diren lanagatik. Horrez gain, mozioaren jarraipen bat egitea ere proposatu genuen, bertan jasotzen diren konpromezuak betetzeko bidean, (izan Eusko Jaurlaritzan, izan Espainiako Gobernuan) alderdiok gure hitza betetzen dugula gainbegiratzeko.\nBerriz ere eskerrik asko Soraluzeko Pentsionistak! Hemen dituzue irakurgai mozioan onartutako puntuak:\n1. Blindatu dadila Espainiako Konstituzioaren 50. Artikuluan, pentsionista guztiek pentsio duina izateko Eskubidea; eta Gizarte Segurantzaren Kutxa Orokorra defizitarioa den bitartean, sar dadila dagokion defizita Estatuko Aurrekontuetan.\n2. Eska dadila 1.080 euroko gutxieneko pentsio bat ezartzea pobreziaren mugatik irteteko, Europako Gutun Sozialak ezartzen duen legez; eta hori egin ezean, Eusko Jaurlaritza izan dadila ezarriko duena behar den osagarria Euskadiko pentsionista guztiak hilero kopuru horretara iristeko.\n3. Indargabetu dadila 23/2013 Legea, Gizarte Segurantzaren Pentsio Sistemaren Jasangarritasun Faktorea eta Errebalorizazio Indizea arauzten dituena, pentsio duinak bermatzeko; eta KPI errelarekiko lotura ezarri, etorkizunean pentsioak eguneratzeko formula gisa.\n4. Indargabetu dadila 2.011ko lan-erreforma, ondorio negargarriak izan dituelako enpleguaren kalitatean eta kotizazioetan, arriskuan jartzen dutenak pentsioen sistema publikoaren iraunkortasuna.\n5. Ezar dadila babes eta Gizarte Segurantzaren sistema bat Euskal Autonomia Erkidegorako, pentsiopublikoak eta pertsonanagusiek behar duten arreta bermatuko dituena, eta hasi daitezela pausoak ematen Gizarte Segurantzaren arloan eskumenak transferitzeko EAEra, Gernikako Estatutuak onartzen duen 3/1979 Lege Organkoaren 5. Xedapen iragankorrean eta 18.2 artikuluan ezarritakoaren arabera.\n6. Igo dakizkiola Eusko Jaurlaritzari eta Estatuko Gobernuari Udal honek hartutako akordioak.


Ze plan astebururako? Aukeratu zurea! https://www.gaztezulo.eus/albisteak/ze-plan-astebururako-48 https://www.gaztezulo.eus/albisteak/ze-plan-astebururako-48/@@download/image/rainas danz.jpg\nBilboko BIBA! kultur etxean, Arrakala kontzertu akustikoarekin hasiko zara asteburuaren zapore gozoa dastatzen. 21:00etan hasiko da ekitaldia, eta onena, doan dela! Informazio gehiagorako, egin klik.\nAZPEITIA: Gorka Urbizu eta Gotzon Barandiaran\nAurten Ahotseneak hamar urte betetzen dituela eta, Azokako gune hau izango da estreinaldiko bira honen protagonista nagusia. Lau geltoki izan ditu: Tafalla, Bilbo, Gasteiz eta azkenik, Azpeitia. Bertan, Sanagustin kulturgunean, ez galdu Urbizu eta Barandiaranen zuzenekoa, 20:00etan.\nDanZ dantza-gunea Iturramako Civivoxera iritsiko da ostiral honetan, eta 2018ko urtarrilaren 31era arte, lau ikuskizun ikusteko aukera duzu hiru euroren truke. Ez galdu Raiñas (Rdanxa Dance Company) ikuskizunaren estrenaldia 20:00etan Iturramako Civivoxen!\nUdazkeneko kontzertu jaialdia antolatu dute Arrigorriagan, eta Anarik zuzenekoa eskainiko du ostiralean, hilak 17, Lonbo aretoan, 20:00etan. Sarrerak 5 eurotan!\nBILBO: Ainara LeGardon\nAinara LeGardonek Urpeko musika album berria aurkeztuko du Azkuna Zentroan, lan horren estreinaldia izango den kontzertu bakarrean. Eszenaratzean, Ainara LeGardonek talde osoaren laguntza izango du, boskote gisa: Xabier Erkizia (musikari eta ekoizlea), Rubén Martínez (baxua), Héctor Bardisa(bateria) eta Hannot Mintegia (gitarra, koruak). Emanaldia ostiralean izango da, hilak 17, 21:00etan. Sarrerak berriz, 6-8 eurotan.\nNazioarteko Antzerki Jaialdiarekin egiten duen laugarren lankidetzan, Parasite kolektiboak Jokoa aurkezten du, jolas formatua duen proposamen eszenikoa, dantza ukitu nabarmenez. Emanaldia asteburu guztian zehar ikusteko aukera duzu, 20:00etan, Baratza aretoan:\nEgin dezagun jolas azkar bat.\nPrest? Orain erantzun galdera hauei:\nKatua ala txakur emea?\nAiztoa ala labana?\nTantoak ala marrak?\nDavid Bowie ala Rafaela Carra?\nUrrea ala zilarra?\nEta hark zer uste du zutaz?


Arazuriko HUAk %96 murriztu ditu bertako metano ‘isurpen iheskorrak’ | Mancomunidad de la Comarca de Pamplona\nArazuriko HUAk %96 murriztu ditu bertako metano ‘isurpen iheskorrak’\nBiogas-instalazio osoan egindako berrikuspen sakon batek ihesak eragiten zituzten elementuak aurkitzeko eta konpontzeko bidea eman zuen\nArazuriko Hondakin Uren Araztegian (HUA) egiten den tratamenduan, arazketan lortzen diren lohiei digestio anaerobioko prozesu bat egiten zaie eta sortzen den biogasa energia termiko edo elektriko bihurtzen da ondoren.\nInstalazioa 1990ean martxan jarri zenetik, biogas-bolumen handiak sortu dira. Esate baterako, 2021ean, 5.581.566 Nm3 ekoitzi ziren eta jatorri berriztagarriko energia elektrikoa ekoizteko modua eman zuten, HUAren kontsumoaren %99,35 ekarri zuena.\nEdonola ere, araztegia instalazio konplexua da, azpiegitura desberdinak, digestoreak, motorrak, ehunka kanalizazio-metro eta abar dituena, eta, horrenbestez, pitzaduretan eta junturetan biogas-ihesak eduki ditzake. ‘Isurpen iheskor’ horiek oso arazotsuak dira ingurumenaren ikuspuntutik, biogasa %60an gas metanoak eratzen baitu eta bere berotze globalerako ahalmena CO2 gasarena baino 28 bider handiagoa baita.\nArazuriko HUA kudeatzen duen taldeak, egoera horren jakitun izanik, biogas-instalazio osoa sakon berrikusi zuen 2020ko otsailean. Horretarako, gas metanoaren ihesak detektatzeko teknika aurreratuenak erabili ziren, infragorriak baliatuta, eta Labaqua laborategi espezializatuarekin elkarlanean aritu zen. Berrikuspen-azterketak ahalbidetu zuen biogasak ihes egiten zuen zortzi puntu identifikatzea, eta zenbatetsi zen atmosferara igortzen ziren CO2 baliokideko isurpenak 453 tonakoak zirela urteko.\n‘Isurpen iheskorrak’ eragiten zituzten elementuak konpontzeko edo ordezteko lanen ondoren, 2021ean berriro berrikusi zen instalazioa eta egiaztatu ahal izan zen ihes egiten duen biogasa nabarmen gutxitu dela, orain 18 tona CO2 baliokide baitira urteko, hau da, %96 gutxiago (435 tona CO2 baliokide urteko gutxiago).\nIMren eta SCPSAren klima-aldaketaren aurkako\nEmaitza hori bat dator IMren eta SCPSAren Klima Aldaketarako Estrategia 2030 dokumentuan jasota dauden helburuekin. Gogora ekarri behar da duela urte bat, 2021eko otsailean, IMk estrategia hori onartu zuela. Estrategia horrek 2030ean, karbonoari dagokionez, neutraltasuna lortzearen alde egiten du, Europako helburua lortzean 20 urtez aurreratuta. Mankomunitateak eta bera kudeatzeko SCPSA sozietateak hainbat ekimen jarri dituzte martxan, karbono-aztarna murrizteko. Haien artean, garrantzitsuenak dira hondakinen arloko ekintzak, hondakinetako gai organikoak 5. edukiontziaren eta etxeko eta auzoko konpostajearen bidez bereiz biltzea, eta bai hondakinak tratatzeko Iruñerriko ingurumen-zentro berriaren proiektua ere.\nIrudian, Labaqua laborategiko langileak lohien digestore baten kupulako segurtasun-elementuak berrikusten, Arazuriko HUAn (2020).


Leizetik irteteko | rufino iraola garmendia\n← Bartali, campeón de la resistencia\nArantzazu 2 →\nPublicado el septiembre 24, 2013\tpor kafarnaum\n26. Igandea, Denbora Arrunta, 2013-09-29, Lk: 16, 19-31\nAldi hartan, Jesusek esan zien fariseuei\n―Bazen gizon aberats bat, purpuraz eta liho finez janzten zena eta egunero festa ederrak egiten zituena.\nBazen Lazaro izeneko eskale bat ere, haren ate ondoan egoten zena, zauriz josia. Pozik asko jango zukeen aberatsaren mahaitik lurrera botatzen zutena.\nTxakurrek ere etorri era zauriak miazkatzen zizkioten\nHil zen eskalea, eta Abrahamen ondora eramaten zuten aingeruek.\nHil zen aberatsa ere, eta lur eman zioten. Hildakoen Egoitzan oinazez zegoela, begiak jaso eta Abraham ikusi zuen han urruti, eta Lazaro haren ondoan. Orduan, deiadar egin zion:\n―Aita Abraham, erruki nitaz; bidali ezazu Lazaro atzamar-muturra uretan busti eta niri mihia freskatzera, kiskaltzen bainago sugar hauetan.\n― Baina Abrahamek erantzun zion:\n―Seme. Gogoratu zuk zorion franko izan zenuela bizitzan; Lazarok, berriz, zoritxarrak; orain, hark atsegina aurkitu du hemen, eta zuk oinazeak.\nHorrez gain, leize handia dago zuen eta gure artean; nahita ere, ez dauka inork hemendik zuengana igarotzerik, ezta hortik guregana ere.\n―Orduan, aita Abraham, bidal ezazu, arren, Lazaro gure aitaren etxera, bost anaia ditut-eta; jar ditzala jakinaren gainean, beraiek ere oinaze-toki honetara etor ez daitezen.\nAbrahamek erantzun zion:\n―Hor dituzte Moises eta profetak, entzun diezaietela.\n―Ez, aita Abraham. Baina, hildako bat joaten bazaie, damutuko dira.\nBaina Abrahamek erantzun zion :\n―Moisesi eta profetei entzuten ez badiete, hildakoaren bat piztuta ere, ez dute kasurik egingo.\nINDIFERENTZIAK AMILDEGIA SORTZEN DU\nHitz bat aukera behar bagenu, kontakizun hau ikuspegi horretatik irakurtzeko, hitz hori ‘amildegia’ izango litzateke. Eta hor salatzen den jokaera izendatu beharko bagenu, hori ‘indiferentzia’ izango litzateke.\nAmildegiak eragiten du Lazaroren oinazea, eta amildegiak probokatzen du aberatsaren oinazea. Parabolaren bi ‘koadroetan’ —heriotzaren aurretik eta heriotzaren ondoren sinbolizaturik—, haustura azpimarratzen da, gogor azpimarratu ere, gaizkiaren motibo gisa.\nHaustura hori, ordea, ez da kasuala, ezta Jainkoak probokatua ere, aberatsa eternitate guztirako zigortu izan balu bezala. Aberatsaren beraren ‘indiferentziak’ eragin du haustura; itsumenaren itsumenez, ez baitu ikusten pobrea bere ate ondoan jausita.\n‘Indiferentzia’, beste ezer baino lehen, itsumena da, ‘inkontzientzia’ baita. Jakina, defentsa-mekanismoa da, eta horrekin blindatzen dugu geure burua, lagun hurkoaren premia eta oinazearen aurrean —begiek ikusten ez, bihotzak sentitu ezin—, baina, azken-finean, honetan datza gakoa: bestea niregandik ez-separatua dela ez jakitetik jaiotzen da. Eta bai egiten ematen diodan mina (egiten diodan kaltea) eta bai egin gabe uzten dudan ongia, neure buruari egiten ari natzaio. Horregatik, aberatsak, ematen duen neurri berean jasotzen du.\nParabolak erakusten digu, bestalde, ‘inkontzientzia’ txit sakona dela, eta ez daukala konponbiderik hildakoa pizten ikusita ere. Zeren horrentzat ere aurkituko baikenuke esplikazioa, gure egoaren ongizatearen besoetan lo jarraitzeko.\nHorretatik aterako gaituen bakarra jakinduria da —horixe esan nahi du «Moises eta profetak» espresioak, Liburu Santuak izendatzeko modu judoaren arabera—, hau da, ikusteko beste modu hori; alegia, aitortzen dugula ez garela bere buruagatik eta bere interesen alde soilik borrokatzen duen ego haustaile hori, denok konpartitzen dugun Kontzientzia bakarra baizik.\nEz da harritzekoa ebanjelioak, gauza guztien gainetik, ‘indiferentzia’ salatzea, jokaera negatiboa den aldetik. Eta guztiz koherentea da, baldin eta kontuan hartzen badugu ‘inkontzientzia’, hain justu ere, errukiaren kontrakoa dela; horrexek, errukiak, osatzen du Jesusen mezuaren nukleoa.\nErrukiak bibrarazi egiten digu, erraietan, oinazearen aurrean —ez dio axola oinazea nire ala hurkoarena den—, eta erantzun efikaza ematera bultzatzen gaitu. ‘Indiferentziak’ lokartu egiten gaitu, lokartu egoaren aterpe txikian.\nHala eta guztiz, hemen ere, zentzurik ez du testu hau klabe ‘moralizantean’ irakurtzeak. ‘Neurozientifikoek’ oroitarazten digute defentsa-mekanismo horrek zerikusi handia daukala zerebroarekin eta haurtzaroko gure esperientziekin. Esaten dute, atxikimendu ez-ziurren kasuan, ez dela egoten “gu” bat sortzen duen erresonantzia momenturik. «Nire erresonantzia zirkuituak aktibatzen direnean, senti dezaket beste pertsonak sentitzen duena. Baina inorekin identifika ez banaiteke, erresonantzia-zirkuitu horiek itzali egingo dira. Besteak objektu izango dira niretzat, ‘beroiek’ bezala ikusiko ditugu eta ez ‘gu’ bezala.» (D. SIEGEL, Mindsight. La nueva ciencia de la transformación personal, Paidós, Barcelona 2011, p.332). Gabezia emozional batzuk direla bide, zirkuitu horiek itzaltzen direnean, enpatia eta errukiari dagozkien gaitasunak gera daitezke gutxiturik edo, agian, zeharo itzalirik.\nBeraz, denak berriro hasi beharko du, bizi dugunaren onarpenarekin, hortik abiaturik, kontzientzian hazteko eta, azken finean, errukian gora egiteko.\nrufino iraolaren itzulpen librea.\nEsta entrada fue publicada en 1 Igandeko ebanjelioa y etiquetada 130929. Guarda el enlace permanente.


Nafarroako Ubidearen bigarren fasea ez da panazea izango Erriberako nekazarientzat\nNafarroako Ubidearen bigarren fasea ez da panazea izango Erriberako nekazarientzat\nAtzo azken orduan EHNE Nafarroako Gobernuko Landa Garapeneko Departamentuarekin elkartu zen Nafarroako Ubidearen bigarren faseari buruzko txosten teknikoaren xehetasunak ezagutzeko. UPNk bere garaian Nafarroako Ubidea Erriberako baserritarrentzako panazea izango zela adierazi bazuen ere, txostenak garbi utzi du ez dela horrela izango.\nAzterketa teknikoak dio gehienez 10.000 hektarea ureztatuko direla, eta erabilgarri dagoen ur kopuruak baldintzatuko duela hori ere. UPNk, ordea, 30.000 hektarea ureztatuko zituela saldu zuen. Datu horrek argi eta garbi frogatzen dute azpiegitura hau marketing politikorako erabili dela Nafarroako baserritarren beharrak albo batera utziz.\nAurrekontuaren eta bukaerako gastuaren arteko diferentzia da obra honen egikaritzan zuzentasun falta egiaztatzen duen beste datu bat: hasieran 800 miloi euroko kostua izango zuena, 4.000 milioi euroko gastua bihurtu da; Itoitz, ubidea, itzalean gelditu diren bidesariak eta beste hainbat gastu kontuan hartuta. Kopuru hori sektorearentzako eta gizarte guztiarentzako hipoteka bilakatu da.\nEHNEk positiboki baloratzen du egungo departamentuak aurrera eramandako prozesu zintzoa baita datozen hilabeteetan ematea aurreikusten diren pausoak ere, esate baterako, ureztatzaileen komunitateei datuak eskuartean dituztela zerbitzu hau nahi duten edo ez erabakitzeko aukera eskainiko zaie.\nObra honekin aurrera jarraitzeko Departamentuak duen arrazoi nagusia Erriberara ur edangarria bideratzea dela ulertzen du EHNEk, izan ere, Ebroko urek duten kalitate eskasak ez dute bertara kontsumitzeko ur egokia helarazten. Uraren kalitate eskasa zenbait nekazal eta industria jardueraren ondorio dira eta gizartea baita baserritarrak ere honen inguruan kezkatu beharko lituzketeela ulertzen du EHNEk.\n2016 / 08 / 02 NUEVA DECLARACIÓN RECURSOS COMPARTIDOS - VENDIMIA DOC RIOJA\n2016 / 08 / 02 RENOVACION RECURSOS COMPARTIDOS - VENDIMIA DOC RIOJA\n2012 / 02 / 27 Sagarrondoetarako laguntzak\ngeneric cialis couponsquanto costa il viagraviagra herbal supplementdipendenza viagracan i buy generic viagra in the usviagra e ipertensione arteriosabuy cialis online canadian pharmacyviagra overnight ovencialis milanocome acquistare il viagraviagra naturale ricetta medicaviagra per uominiget cialis thailandcialis levitra differenzecialis generico indiado you need prescription viagra torontogrow sales viagraviagra scaduto conseguenze medichecasa farmaceutica viagracialis mode of actioncialis farmacoviagra al peperoncinoviagra effetti positiviviagra buy usadosage viagra do needname for female viagramany mg cialis should takecialis farmacodinamicaviagra effectscialis generico softhealth canada viagralevitra generico in farmaciabest viagra price uklegal take viagra through customsdiscount cialis soft tabsdiscount cialis in canadalevitra effettiviagra ogni giornocialis senza prescrizione medicabuy viagra torontomuch does viagra cost prescriptioncheap viagra generic pillsviagra erboristeriaviagra pills onlineprezzo viagra con ricettainfarto viagraviagra buy dubaican buy viagra onlinecialis tablets womencasa farmaceutica viagra


Aitatasun-baimena | Consumer\n7.700 guraso inguruk dute 15 eguneko aitatasun-baimena, Berdintasunerako Legea indarrean sartu eta hilabetera.\nEgilea: Roly Villani 2007-ko maiatzak 14\nJuan José Soriano eta Javier Sestián dira Berdintasun Legeak aitortzen dituen eskubide berriak Espainian onartu dituzten lehen bi gurasoak. Beren bikotekideekin aro berri bat inauguratu dute gure gizartean: beren bizitzako lehen egunetan 24 orduz seme-alabak zaintzen dituzten gurasoena, emaztearekin baldintza beretan.\nJoan den martxoaren 24an Berdintasun Legea indarrean sartu zenetik, Gizarte Segurantzak dagoeneko 7.687 baimen eman ditu 15 eguneko aitatasunagatik. Aitatasunagatiko prestazio gehien Katalunian eskatu eta onartu dira (1.587), ondoren Madrilen (1.369) eta, urrutitik, Andaluzian (975).\nGenero-berdintasunari dagokionez, nabarmen egin den aurrerapenaz haratago, Berdintasunerako Legeak ez du hainbesteko baloraziorik izan ohi: pertsonek –ama edo aita izan ala ez– eskubidea dute zortzi urtetik beheitikoak zaintzeko lanaldiaren iraupena eta banaketa egokitzeko, eta horrek aldaketa sakona dakar Espainiako familien kulturan eta ekonomian.\nZer diote enpresek?\nUrteko lehen hiruhilekoan, Gizarte Segurantzak 329 milioi euro baino gehiago erabili ditu amatasunagatiko prestazio ekonomikoak ordaintzeko. Horietatik, gizonek eskatutakoak ez dira %10era iristen, eta, beraz, enpresek atzeratu egin dute araudi berri honekin irekitzen den egoerari buruzko azterketa.\nAdibidez, Repsol YPFn bost baimen eman dira aitatasunagatik. “Lagina, beraz, ez da adierazgarria —dio Marisa Estradak, konpainiaren Kanpo Harremanetakoak—”. Demandatzaileen ezaugarriei dagokienez, Estradak honako hau zehaztu du: “lau ezkonduta daude, eta batek izatezko bikotea du, 32 eta 43 urte bitartekoa”. Bat datoz denak industria-zentroetan lanean ari direla (petrolio-findegiak edo instalazio kimikoa), eta etxebizitzari dagokionez, lau landa-eremuan bizi direla eta bat hirian”.\nEnpresa transnazional askorentzat, ordea, araudi hori ez da batere berria. Hori da IBMren kasua, urte askoan ‘Post natal for men’ programak garatzen baititu. Programa horien bidez ematen dira baimen horiek, baita mota horretako legeak oraindik onartu ez dituzten nazioetan ere. Alfonso González Herrerok azaldu duenez, enpresaren kultura dela eta, normaltasunez ikusten da langileak eskubide hori izan dezakeela, beste enpresa batzuekin alderatuta, non ez dagoen guztiz ondo ikusia langile batek lanaldia murriztea seme-alabak zaintzeko. “Alde bakarra neurri horiek erakunde bakoitzean duten naturaltasuna da, gaineratu du”.\nEtxeko lanak… lan partekatuak\nEtxeko lana da gizarte modernoetan demokratizatzeko zailenetakoa. Espainiako Iraunkortasunaren Behatokiaren arabera (EOS), ordaindu gabeko lan-denboraren adierazleak erakusten du emakumeek lau ordu eta 24 minutu ematen dituztela egunero etxeko lanetan; gizonek, berriz, ordu eta 30 minutu baino ez.\nAspaldi-aspaldiko rol-banaketak etxeko amei "pribilegioa" ematen die, hau da, fregatu, barrer egin eta janaria prestatzeko, gaur egungo zenbait gizartetan lanean jarraitzen du, nahiz eta lan-esparruan emakumeek gizonen parean lan egiten duten, nahiz eta, oro har, gutxiago kobratzen duten. Joera hori, sozialki desberdina izateaz gain, ez da eraginkorra ikuspuntu ekonomikotik. Zein gizarte izan daiteke emakumeen talentua eta gaitasuna galtzeko luxua?\nOndorioak ez dira desiragarrienak. IESE eta ADECCO enpresen Lan Euroindizeak dioenez, Espainian gizonezkoen soldatak emakumezkoenak baino %18 handiagoak dira. Datu handia da, nahiz eta zaharragoak izan, hala nola Erresuma Batukoa, non gizonen aldeko aldea %22koa baita, eta Alemaniakoa, %23koa. Aitzitik, gizonen eta emakumeen soldaten arteko alde txikiena Portugalek (% 9) eta Italiak (% 6) dute.\nDesberdintasun horren arrazoiak, adibidez, Lanaren Nazioarteko Erakundearen (LANE) ‘Kristalezko sabaia haustea: emakumeak zuzendaritza-postuetan’ txostenean arakatu daitezke. Bertan azaltzen da arrazoia: “seme-alabez arduratzeko beharra baldintza garrantzitsua da emakumeak zuzendaritza-postu altuetara ez iristeko; izan ere, betebehar horren ondorioz, lan malguak edo lanaldi erdiko lanak egiten dira, eta lanbide-karrera laburragoak egiten dituzte gizonen epe berean, eta beren lanpostuak maizago uzten dituzte, edo lanaldi murriztuan aritzen dira”.\nOnartu berri den araudiak, seme-alabak zaintzeko orduan protagonismo handiagoa ematen dienak, aurrerapauso handia dakar gure gizartean. Hala ere, oraindik kultura-oztopo asko daude gainditzeko. Mota horretako eskaerak jasotzen dituzten enpresek eskatzen dituzten barne-zundaketen arabera, “asko beldur dira lankideen iruzkinekin edo gizonaren irudia urrituko ote den”.\nlan ley de igualdad-eu mujeres-eu padres-eu paternidad-eu


Kultur sorkuntzen dokumentazioa, etorkizunerako apustua - Egitaraua - 54. Durangoko Azoka - Kulturaren Plaza\nKultur sorkuntzen dokumentazioa, etorkizunerako apustua\nAreto Nagusia 13:00 || 14:00 2019-12-08\nAurkezlea, gidaria: Nere Erkiaga Laka (Xenpelar dokumentazio Zentroa)\nHizlariak: Antzerkia. Idoia Gereñu (EHAZE), Zinema. Ion Lopez (Euskadiko Filmategia), Txotxongilolaritza. Maria San Sebastian (Topic), Dantza. Gari Otamendi (Dantzan.eus eta Dantzagunea), Bertsolaritza. Ixiar Eizagirre (Bertsozale elkartea)\nAntolatzailea: Xenpelar Dokumentazio Zentroa\nKultur sorkuntzen eta proiektuen garapenean dokumentazio egitasmoen estrategikotasuna mahairatu nahi da solasaldi interesgarri honen bidez. Hainbat kultur diziplinatako ordezkariek beraien esperientziak partekatuko dituzte. Xenpelar Dokumentazio Zentroaren ekimenez antolatu da. Bertsozale Elkartearen dokumentazio egitasmoa da Xenpelar Dokumentazio Zentroa. 1991. urtean sortu zen eta bertsolaritzaren behatoki dinamikoa izateaz gain, dokumentazioari buruzko gogoeta sustatzea eta alor honi buruzko ezagutza zabaltzea ere badira bere egitekoak.


Espektatibak – Guraso.eus\n2020-03-18\tNahia Alkorta Elezgarai\tIruzkinik ez\nAtzo Nahia Alkortak (Sabeletik Mundura) atzo argitaratutako testua ekarri dugu guraso.eus era.\nGaur atzo baina hobeto edo okerrago? Atzoko buletinaren ondoren erantzun dexente jaso ditut eskerrak ematen… eta eskerrak zuei, irakurtzeko denbora hartu eta erantzuteko tartea ere eskaintzeagatik.\nZuen mezuak irakurrita hitz batek hartu dit burua gehien bat….\nEspektatibek egunerokoan duten zama eta pisuak egiten digun kaltearen kontrola galduta duen jendartean bizi gara, eta orain, etxean sartuta egon behar honetan zama hori gehiegizkoa da motxilan…\nLanean X izan beharra, ama, guraso edo hezitzaile bezala Y izan beharra, emakume bezala Z izan beharra, bikotekide bezala J, lagun bezala O, alaba bezala T… eta beste zenbait jantzi egunerokoan superheroien abiaduran aldatzeko gaitasunarekin XYZJOT eta beste hizki guztiak gure baitan izateko gaitasuna bat-batean, gu geu, gure mamu eta arantza guztiekin soilik eta beste pertsona batzuen mamu eta arantzak alboan izateko egoera behartuan topatzea ez da makala.\nESPEKTATIBAK eraiki ditugu abiadura izugarrian etxean egin beharko genukeen guztiaren inguruan.\nEtxea sakon garbitzeko aprobetxatuko dut.\nEtxean egiteko zeuden gauzatxoak egiteko aprobetxatuko dut.\nMarie Kondoren arauak aplikatuko ditut.\nHaurrekin 200 eskulan eta ekintza didaktiko egingo ditut.\nLeihoan ostadarra jarriko dut bizilagunak alaitzeko.\n5 liburu irakurriko ditut.\nHaurren irakaslea izango naiz eskola ez duten bitartean.\nLaneko eguneroko gauzez gain beste 2000 aurreratuko ditut.\nBikotearekin hitz egiteko aprobetxatuko dut.\n500 errezeta berri eta goxo egingo ditut.\nLarrua jotzeko denbora aterako dut.\nEta egunak badoaz, poliki-poliki, baina badoaz aurrera eta zerrendako ezer egin ez duzunaren zama gainera datorkizu…\nBenetan ez duzu zerrenda osoa bete beharrik.\nEgokitzapen aldian gaude, gainera, datorkigunaren informazio argirik gabe… zenbat iraungo du honek? lanera noiz arte joan beharko naiz? lanetik bidaliko naute? kobratuko dut? zergak ordaindu beharko ditut? noiz itzuliko dira umeak eskolara? dudan burukomin hau koronabirusa da? nola daude maite ditudanak?… estres ikaragarria.\nEstres hori ahal den neurrian lasaitzearekin nahikoa lan.\nGaur egingo dut, gaur egin dezakedana, derrigor egin behar dudana eta egiteko gogoa dudana.\nEta gainera hori guztia baldintzatuko dute etxean nirekin egon behar dutenen beharrek.\nGaur egingo dut, gaurko nire mamuek eta zamek uzten didatena…\nEta gainera… gozatzen saiatuko naiz.\nAnimatuko zara saiatzera\nIruzkinik ez "Espektatibak"


Zu hemen zaude: Hasiera > Bilaketa > Gipuzkoa IKT: Berrikuntza Digitala-Enpresak 2015\nGipuzkoa IKT: Berrikuntza Digitala-Enpresak 2015\nEskaera epea: Epez kanpo . Urtea :2015 | Ekonomia Sustapena\n2015ko deialdiak 600.000 €ko aurrekontua du.\n• Informazioaren eta komunikazioaren teknologietako (IKT) ETEak, baldin eta berrikuntza proiektuak sustatzen badituzte produktuak edo prozesuak hobetzeko, antolakuntza hobetzeko edo merkatuak zabaltzeko.\nIKT sektoreko enpresatzat emango dira ondorengo jardueretakoak: programazio informatikoa, telekomunikazioak, datu-tratamendua y hostina.\n• Enpresek helbide soziala eta fiskala Gipuzkoako Lurralde Historikoan izan beharko dute.\n• Ondasun erkidegoen kasuan, edo nortasun juridikoa ez duen ondare oinarriko edozein erakunde motari dagokionez, administrazio komun egonkor bat eta diruz laguntzekoa den proiektua edo jarduera burutzeko ahalmena izan beharko ditu.\n• Aplikazio informatikoak, Web garapenak eta antzekoak garatuz gero, euskaraz garatu beharko dira gutxienez\n• Hartu beharreko zabalkunde neurriei dagokienez, lagundutako jarduerari buruzko informazio, publizitate eta propaganda orotan, euskararen erabilera bermatuko da. Gainera, Gipuzkoako Foru Aldundiaren lagun¬tza adierazi beharko da.\n• Diruz lagundutako jarduerak hauek izango dira: Kontabilitateko Plan Orokorreko 20 azpitaldetakoak (1514/2007 Errege Dekretua) baldin eta programako helburuak lortzen lagungarri badira. Salbuespen dira 209 kontua (higiezin ukiezinetarako aurrerapenak). Jarduerak I+B+G proiektuak izango dira, xede nagusia soluzio informatiko berritzaileak garatzea edo lehendik daudenak plataforma teknologiko berrietara edo merkatu berrietara egokitzea dutenak. Proiektuek merkatura bideratuta egon behar dute eta enpresaren lehiakortasun egoeran aldaketa positiboak eragiteko modukoak izan behar dute.\n• Ez dira diruz lagungarritzat hartuko ekipamendu informatikoetan egindako inbertsioak (zerbitzariak eta ekipo informatikoak).\n• Proiektuek 2015ko urtarrilaren 1etik aurrera hasiak behar dute izan eta oso garatuak egon behar dira erabat justifikatzen diren unean, egiaztagarriak izango dira eta epe motzera merkaturatzeko modukoak\n• Ez da hautatzeko moduko gastua izango fakturako Balio Erantsiaren gaineko Zerga.\n• Berrikuntzako, Landa Garapeneko eta Turismoko Departamentuak proiektuen kostua aztertuko du eskatzaileak emandako informazioa ikusita, betiere kontuan izanda konplexutasun teknikoa eta aurreikusten den inpaktua; Berrikuntzako, Landa Garapeneko eta Turismoko Departamentuak kostuak normala baino altuagoak direla uste badu, diruz lagungarria den zenbatekoa murriztu dezake.\nAplikagarri den portzentajea gehienez ere kostuen %35 izango da. Enpresa bakoitzari 40.000 euroko laguntza emango zaio gehienez ere urteko.\nPortzentaje horri igoera gehigarriak aplikatuko zaizkio kasu hauetan:\na) Kapitalaren gehiengoa emakumeen esku duten enpresek % 2,5 gehiagoko diru laguntza izango dute.\nb) Emakumeek zuzendutako enpresek % 2,5 gehiagoko diru laguntza izango dute.\nc) ETE gazteek % 5 gehiagoko diru laguntza izango dute.\nNolanahi ere, igoera gehigarri horiek aplikatuta ere enpresa batek urtean jasoko duen diru-laguntza ez da izango 45.000 euro baino gehiagokoa.\n• Entitate bakoitzak eskaera bakar bat aurkeztuko du eta proiektu bakar batentzat. Bat baino gehiago aurkeztuko balitu prozeduraren organo instrukzio egileak bakarrik aurreneko eskaera aztertuko du.\n• Ondasun erkidegoen kasuan, eskaeran kide bakoitzak bere gain hartutako burutze konpromisoak adieraziko dira, eta onuradun gisa erkidegoari dagozkion betebeharrak betetzeko ahalmen nahikoa duen ordezkari bat izendatu beharko da.\n• Eskaerak aurkezteko epea: 2015eko martxoaren 4tik apirilaren 7ra arte (egun horiek barne)\nEskaerak irizpide hauei jarraikiz baloratuko dira:\n1- Proiektu estrategikoak: 30 puntu gehienez\nProiektu estrategikotzat hartuko dira honako baldintza hauetakoren bat betetzen dutenak, eta horietako bakoitzagatik 10 puntu emango zaizkio:\n- Gailu mugikorrekin zerikusia duten proiektuak (aplikazioak): 10 puntu\n- Lurraldeen kudeaketa adimentsuarekin zerikusia duten proiektuak ("Smart" proiektuak): 10 puntu\n- Ekoizpen sistema eta bitarteko aurreratuetan adimena txertatzeko, IKT teknologiak eta gaitasunak aprobetxatzeko, eta balio erantsi handia duten zerbitzuak txertatzeko aukera ematen duten proiektuak ("Industria 4.0" proiektuak): 10 puntu\n2- Proiektu mota: 15 puntu gehienez\n- Produktu berriak garatzea: 15\n- Produktuak hobetzea: 10\n- Prozedurak hobetzea: 5\n3- Eskaera egiten duen erakundearen tamaina: 20 puntu gehienez.\n- 25 langile baino gutxiagoko enpresa izatea: 20 puntu.\n- 224 langile edo gehiagoko enpresa izatea: 0 puntu.\nTarteko tamainako enpresetan, puntuazioa proportzionalki kalkulatuko da, gehieneko puntuazioa 0,1 puntu jaitsiz langile bakoitzeko.\n4 - Proiektatutako berrikuntza maila eta espero daitekeen inpaktua: 60 puntu gehienez\n- Proiektu berritzailea: 30 puntu gehienez.\n- Inpaktu handiko proiektua: 30 puntu gehienez.\nProiektuen berrikuntza maila zehazteko, kontuan izango dira proiektuen merkatu objektiboan lehiakide izan daitezkeenak zein lehendik hala direnak, eta merkatuaren tamaina.\nEspero den eragina baloratuko da kontuan izanda erakundearentzako emaitzak eskuratzeko proiektuek duten gaitasuna, lor daitekeen merkatuaren tamaina eta erabiltzaile kopurua.\n5- Genero ikuspegia: 20 puntu gehienez\nAtal hau baloratzeko, kontuan hartuko dira emakumeek proiektuan eta enpresan duten presentzia eta parte-hartzea, eta baita ere entitate eskatzaileak emakumeen eta gizonen arteko berdintasuna lortzerantz bideratutako jarduketen garapenean izan duen ibilbidea (hala nola, planak, ziurtapenak eta lanak, edota lana, familia eta bizitza pertsonala bateratzeko neurriak).\n6- Zeharkako politiken kudeaketa proiektuan edo enpresan; euskara, herritarren partaidetza, giza eskubideak, aniztasuna eta ingurumena: 10 puntu gehienez.\n6.1- Zeharkako bi politiketan edo gehiagotan eragitea: 10 puntu.\n6.2- Zeharkako politika batean eragitea: 5 puntu.\n7- Memorien kalitatea: 15 puntu gehienez,\nProiektuaren, helburuen, aukeren eta arriskuen, funtzionaltasunaren zehaztapen mailaren, erabilitako teknologien, kronogramen, proiektuaren faseen, merkaturatzearen eta abarren deskripzioan dagoen argitasunaren eta zehaztasunaren arabera.\n8- Kalitatearen egiaztagiriak: 10 puntu gehiago eskuratuko dituzte egiaztagiri hauetako bat duten enpresek edo erakundeek aurkeztutako proiektuek:\n• Kalitate egiaztagiria softwarearen garapenean: CMMI-DEV v 1.2ko 2. maila edo altuagoa, ISO/IEC 15504 ITMark arauaren 2. maila edo altuagoa.\n• TI ISO/IEC 20000 zerbitzuetako kalitate kudeaketako egiaztagiriak.\n• ISO 27001 informazio segurtasunaren kudeaketa egiaztagiria.\n9- Soluzio teknologiko libreak: gehienez 20 puntu.\nKontuan hartuko da teknologia irekiak erabiltzea, eta baloratuko da garatuko den softwarea erabat edo zati batean askatzeko aukeratutako software libreko lizentzia mota.\nEskaeran informazio hau sartu behar da:\na) Erakunde eskatzailearen aurkezpena edo memoria (gehienez 15 orrikoa), non zehaztu beharko dira langile kopurua, fakturazioa, eskumenak, katalogoko produktu nabarmenak, egiaztagiriak eta intereseko beste datu batzuk.\nb) Garatu beharreko proiektuaren azalpen zehatza (gehienez 20 orrikoa), adieraziz aurrekontua kontzeptuka eta faseka, aurreikusten den kronograma, aurreikusten den inpaktua, erakundearentzako izaera berritzailearen zuriketa, merkatuaren, helburuen, aukeren eta arriskuen azalpena, funtzionaltasuna, azalpen teknikoa, merkaturatzea…\nc) Aurrekontu zehaztua kalkulu-orri ereduari jarraikiz. Eredua eskaera egiteko aplikazioak eskeiniko dizu baina hemen ere eskura dezakezu: http://bit.ly/1MfyE12\nd) Proiektuaren alderdi jakin batzuei buruzko online galdetegia, eskaeraren datu administratiboen online galdetegitik egin ahal izango dena. Jakin itzazu galderak erantzunak prestatu ahal izateko: http://bit.ly/1LPCXgh\ne) Erakundearen tamaina ezagutzeko behar den informazioa: langile kopurua, negozio bolumena edo urteko balantze orokorra, eta, halakorik izanez gero, erakundeko partaidetza osaera eta erakundeak beste batzuetan duen partaidetza, PFEZren azken aitorpenaren arabera edo Sozietateen gaineko Zergaren aitorpenaren arabera, zein dagokion; erakundearen bazkide diren pertsona edo erakunde kopurua, halakorik balego\nf) Aitorpen erantzulea ezarritako ereduaren arabera (sakatu hemen eredua eskuratzeko: http://bit.ly/1AeBXSS ; eskaerak egiteko aplikazioan ere eskuragarri dago):\n1.- Egiaztatzeko ez dagokiola 2007ko martxoaren 27ko 3/2007 Foru Arauak, Lurralde Historikoko diru laguntzei buruzkoak, onuradun izateko 12. artikuluan aipatutako debekuetako bat bera ere.\n2. Egiaztatzeko enpresa hornitzaileekin ez duela loturarik, baldin eta enpresa horiek parte hartuko badute proiektuaren garapenean.\n3. Egiaztatzeko ea beste laguntzarik eskatu edo lortu den proiektu bererako.\n4.- Egiaztatzeko ea dagokion ekitaldi fiskalean eta aurreko bi ekitaldi fiskaletan beste «minimis» laguntzarik jaso den, frogatu behar baita “minimis» laguntza berriak ez duela 200.000 euroko muga gainditzen.\n5º.- Organo eskudunak berariaz baimentzeko egiazta dezaten enpresak betetzen dituela bere zerga betebeharrak eta Gizarte Segurantzarekikoak. Baimen hori ematen badu, dagozkion egiaztagiriak aurkeztu beharko ditu.\ng) Hala dagokionean, genero ikuspegiaren balorazioari buruzko atalean (6.5 oinarria) adierazi diren berdintasun jarduketen zurigarriak (ziurtagiriak, planak, eta abar).\nh) Baleude, proiektuko edota enpresako zeharkako politiken inguruko ekintzen memoria; euskara, herritarren partaidetza, giza eskubideak, aniztasuna eta ingurumena kudeatzeari buruzkoa (6.6 oinarria).\ni) Hala dagokionean, proiektuko parte-hartzaileek izan ditzaketen kalitate egiaztagiriak, softwarearen garapenekoak, informazioaren teknologia zerbitzuetakoak, edo informazio segurtasunekoak (6.8 oinarria).\nj) Programako 8.1 oinarriko a, b eta c puntuetan (gehienbat emakumeek osatutako enpresak, emakumeek zuzendutako enpresak edo enpresa “gazteak”) adierazten diren portzentaje osagarriak eskuratu ditzaketela egiaztatzen duten agiriak.\nDiru laguntza hauek emateko prozedura elkarrekiko norgehiagoka bidezkoa izango da, deialdi eta hautapen prozedura bakarrean.\nProiektuak gauzatzeko eta justifikatzeko epeak\nErakunde onuradunek 2015ko urriaren 30a baino lehen zuritu beharko dute agirien bidez proiektuak gauzatu izana.\nHala ere, proiektuaren hasiera justifikatu ondoren, diru laguntzaren % 100 aldez aurretik ordaintzeko eskaera egin dezakete, betiere, behar besteko abala aurkeztu ondoren 2015ko urriaren 30 baino lehen. Kasu horretan, proiektua gauzatu dela egiaztatzeko azken eguna 2016ko ekainaren 30a izango da.\nProiektua justifikatzeko orduan, beste dokumentazioaz gain, ekipo ondasunen hornikuntzetan edo aholkularitza nahiz laguntza teknikoko enpresen zerbitzuetan 18.000 eurotik gorako gastu subentzionagarriak egingo balira, hornitzaile desberdinei eskatutako hiru eskaintzen artean egindako hautaketa egiaztatzen duen agiria eskatuko da, zerbitzua emateko edo ondasuna entregatzeko konpromisoa kontratatu aurretik, salbu, diruz lagundutako gastuen ezaugarri bereziei begiratuz, merkatuan ondasuna hornitu edo zerbitzua emateko nahiko enpresa ez badago edota gastua diru laguntza eskatu aurretik egin bada.\nOinarri guztiak eta deialdia\nArgitalpena: 2015eko martxoaren 3ko Gipuzkoako Aldizkari Ofizialean 41 zbk\nBeste araudi aplikagarria\nReglamento de desarrollo, aprobado por Decreto Foral 24/2008, de 29 de abril\nDecreto Foral 41/2004, de 11 de mayo, por el que se regulan las relaciones entre los ciudadanos y la Diputación Foral de Gipuzkoa a través de Internet\nJesus Maria Eizagirre


2020ko urtarrilaren 29a, asteazkena | Ordua Euskal Herrian 10:24:20\nEuskaldunaren aktibazioa helburu, hamaika ekimen berritzaile dira bazterretan. Horietan bat da EuskarAbentura, uztailaren lehenengoan Maulen hasi eta hil beraren 31n Getxon amaituko den ibilia. Zazpi euskal herrietako 110 gaztek hartuko dute parte; tartean, bi diasporakoak izango dira, bata Argentinako Patagoniakoa eta bestea AEBetako Washington Hirikoa. Ane Pedruzo Redondo (Gasteiz, 1985) Oihaneder Euskararen Etxeko teknikaria, eta Beñat Garaio Mendizabal (Gasteiz, 1990), soziolinguistika ikerlaria dira antolatzaileetako bi.\nArgazkiko hamar gazteak dira EuskarAbentura egitasmoaren antolatzaileak. Beñat Garaio eta Ane Pedruzo elkarrizketatuak elastiko urdinekoa (hormaren kontra) eta morekoa dira. Argazkia: Arabako Alea.\nPausoak eman behar izan dituzue asmoa gauzatu bitartean.\nAbenduaren amaieran aurkeztu genuen EuskarAbentura Iruñeko Katakraken. Euskalgintzan diren askotariko elkarteekin bildu ginen: Topagunea, Kontseilua, Agirre Lehendakaria Zentroa, Gazteriaren Kontseilua, Unesco Etxea… Sostengua nahi genuen, eta sustapenean lagun ziezaguten. Eskerrak haien babesari, gu hamar gazte zoro baino ez ginen eta. Bataren sostenguak bestearena ekarri zuen. Aurreko horien laguntza sinbolikoa genuela, erakundeetara jo genuen diru-laguntza eske. 110 gazte izango direnez, 133.000 euro beharko ditugula kalkulatu genuen, gazteak bekatuta baitoaz, ezer ordaintzen ez dutela. Babesle ditugu BBK, Euskadi-Akitania Elkargoa, Eusko Jaurlaritzaren Hizkuntza Politikarako Sailburuordetza, Getxoko Udala, Euskaltel, Gipuzkoako eta Bizkaiko foru aldundiak, hiriburuetako udalak, Euskaraldia bera… Bestalde, EuskarAbenturak ibiliko dituen herrietako udalek azpiegitura eskaini digute: lotarako leku jakin bat utziko digute, segurtasuna bermatuko dute, hainbat hitzaldi, tailer eta jarduera gauzatzeko aretoak utziko dizkigute…\n16 eta 17 urteko gazteek hartuko dute parte.\nEuskarAbentura ez da umeentzakoa, ezta 20 urtetik gorakoentzat ere. Nortasuna garatzen den garaian dagoen gaztea nahi genuen, esperientzia honek markatuko dituela uste baitugu. Batxilergoko lehen mailako ikasleek ohi dute udarik luzeena, autonomoak dira, eta haietara jo dugu. Badakigu 18 urte betetzen dituztenean bestelako bidaiak egingo dituztela. Adin egokia zaigu 16-17 urte. Ikastetxez ikastetxe ibili da gure taldeko Josu zuzeneko aurkezpenak eginez. Eta aurkezpen horietatik batu zaizkigu gazteak.\nNola hautatu dituzue parte hartuko dutenak?\nLan bat egin behar izan dute –ikus-entzunezkoa egitea erabaki dute batzuek, eskulana beste batzuek…– , eta motibazio gutuna ere idatzi behar izan dute. Horren arabera ebaluatu ditugu eskaerak, Eusko Ikaskuntzaren laguntzarekin. Oso lan politak jaso ditugu. 140 gaztek eman zuten izena eta 110 lagun hautatu ditugu azkenean. Jakin-min berezia duten gazteak dira, gutunetan ikusi dugunez. Beraiek ezagutzeko irrikan gaude, zeren oraindik ez ditugu ezagutzen. Asko emango digutela sumatzen dugu.\nZein ditugu EuskarAbenturaren helburuak?\nLehenengoa, euskararen erabileran eragitea, esperientzia positibo baten bidez. Bigarrena, gazteen sarea sortzea. Gazte sare hori, bistan da, euskaraz sortuko da, eta gazte bakoitza eragile aktibo izango da gero bere herrian. Euskararen aldeko hautua modu naturalean eta “guai” egiteko modua izan liteke EuskarAbentura. Bestalde, Euskal Herriko ondarearen ezagutzan sakontzea ere helburuen artean dugu, tokiak ez ezik, jendea ere ezagutuko baitute. Azken helburua, berriz, balio positiboak transmititzea da. 16-17 urte adin estrategikoa da zenbait balioz jabetzeko, dela zaborraren kudeaketa egokia, genero berdintasuna, ingurumenarekiko zaintza, turismo arduratsua eta beste.\nOndarearen ezagutzan sakonduko duzue.\nOndare materiala eta immateriala. Euskal Herriko egoera soziolinguistikoa ezagutu dezaten nahi dugu, eta horretaz hitz egingo diegu. Gipuzkoan Kike Amonarrizek hitz egingo digu, Bizkaian Jone Goirigolzarrik… Hainbat arte diziplinari buruzko hitzaldiak izango dira, eta sormen prozesu bat biziaraztea ere proposatuko diegu. Ander Lipusek ahots adierazpena gidatuko du, Miren Amurizak eta Odei Barrosok hitza landuko dute, Kukai taldeko Myriam Perezek gorputz adierazpena, Jose Ignazio eta Kattalin Ansorenak inprobisazioa, eta Ximun Fuchsek eszenografia. Bi eguneko formazioa jasoko dute gazteek, binaka, eta biko bakoitzak jasotako formazioa, gainerakoekin partekatu beharko du. Arte sormenaren prozesua bizi eta gero, uztailaren 30ean, Bilboko Arriaga plazan ikuskizun txiki bat osa dezaten da helburua, ikasi dutenetik EuskarAbenturaren laburpen kolektibo gisakoa eginez.\nHorretaz aparte, beste zenbait gauza ezagutu dezaten saiatuko gara, dela auzolan esperientzia, edo orientazioa, Euskal Herriko kirolak… Uztailaren 7an Iruñean izango gara tarte batean Takoneran Nafarroa Oinezekoekin, ordutegia egokitu baitute gu han izan gaitezen. Jende askok bat egin du gure asmoarekin. Argantzonen ere (Trebiñu) gure zain dira. Jendea gogoz dago, eta gu ere bai.\nZergatik sentitu duzue EuskarAbentura sortu beharra?\nEuskalgintzatik gatoz, eta bistan da euskararen erabilerari dagokionez, gazteen artean hutsunea dagoela. Baita gazte ez direnen artean, baina tira! Gu gazte gara, eta euskararen erabilpenari ekarpena egin nahi diogu, gustuko dugun eta ezagutzen dugun formatuan, nazio ikuspegia erantsiz, zazpi herrialdeetako jendeak eta diasporakoak batera jarriz.\nHarremanik bada EuskarAbentura eta Euskaraldiaren artean?\nEsan dugu Euskaraldia gure babesleen artean dugula; haren publizitatea ere erakutsiko dugu. Ideia egosten hasi ginenean, Euskaraldiaren berririk ez geneukan. Ari ginela, jakin genuen Euskaraldiaren berri. Ordurako, euskararen erabilera sustatzeko ekimena zen EuskarAbentura. Euskaraldia egingo zela jakin genuenean, izugarrizko bultzada jaso genuen. Euskaraldiak tresnak emango dizkigu gure hizkuntza praktikak sendotzeko, eta guk horiek erabiliko ditugu. Esate baterako, Euskaraldiak inkesta bat planteatzen du kanpainaren hasieran eta bukaeran, eta guk ere inkesta banatuko diegu EuskarAbenturako gazteei, beren inguru linguistikoa ezagutzeko, beren hizkuntza ohiturei buruz galdetuz eta abar. Informazio hori baliagarri izango zaigu taldeak osatzeko, eta EuskarAbentura aurrera doan heinean, beren hizkuntza portaerak nola edo zertan aldatzen diren ikusteko.\nEuskarAbentura udakoa da, ibiltaria, gazte kopuru zehatz bat du helburu.\nEuskarAbentura hiztun gazteen aktibazio dinamika da, udaldian beteko dena; marko tenporal zehatza du, beraz. Laster Barrian (Araba) elkartzekoak gara EuskarAbentura zuzenduko dugun lagun guztiok –begirale, mediku, erizain, argazkilari…–, eta begiraleei, adibidez, formazio saioa eskainiko diegu, gazteen artean euskararen erabilera sanoa berma dezaten: “Asko eta gustura” da leloa. Barrian gaudela, Lautadako Euskaraldiaren arduraduna etorriko zaigu, Euskaraldia azalduz. Eta asmoa dugu EuskarAbentura abiatzen den lehen egunean ere Euskaraldia aurkeztea, eta Euskaraldian egingo den moduan, hamaikakoak –hamaika laguneko taldeak– osatzea. Horrela jokatuz, gazteei ulertarazi nahi diegu Euskaraldiaren enbaxadore eta eragile izan daitezkeela beraien herrietan. Azken finean, EuskarAbenturak eman dien esperientzia izango dute, eta bizipenetan oinarrituta eman ohi zaio egoera bakoitzari dagokion erantzuna. Uztailaren 15ean, esaterako, Agurainen gertatuko gara, eta Euskaraldiaren inguruko dinamika zehatza gauzatzea adostua dugu.\nKanal hauetan artxibatua: Euskararen erabilera | Ondare arkitektonikoa | Donejakue bidea


Irekia Eusko Jaurlaritza - Gobierno Vasco :: Artolazabal: “Herritarren, Kultura Aniztasunaren eta Immigrazioaren eremuko 2018-2020ko Jarduketa Plana aurtengo ekainaren aurkeztuko da”\nArtolazabal: “Herritarren, Kultura…\n“2014-2016ko Immigrazioaren Euskal Estrategiaren Ebaluazioa”k nabarmentzen du azken urteotan ekimen asko jarri direla martxan immigrazioaren eta kultura-aniztasunaren eremuan\nBeatriz Artolazabal Eusko Jaurlaritzako Enpleguko eta Gizarte Politiketako sailburuak, gaur goizean, Eusko Legebiltzarrean, Herritarren, Kultura Aniztasunaren eta Immigrazioaren eremuko 2018-2020ko Jarduketa Plan berria ekainaren 30a baino lehen aurkeztuko dela iragarri du. Egun batzuk barru, 2014-2016 aldian egindako ekintzen ebaluazioa argitaratuko da; orain maketatzen eta itzultzen ari dira.\nArtolazabalen hitzen arabera, “2014-2016ko Immigrazioaren Euskal Estrategiaren Ebaluazioa” eta Herritarren, Kultura Aniztasunaren eta Immigrazioaren eremuko 2018-2020ko Jarduketa Plan berria egin duen taldea harremanetan izan da aniztasunaren, herritarren eta immigrazioaren eremuan lan egiten duten instituzio, erakunde, alderdi politiko eta entitateetako 132 pertsona baino gehiagorekin”.\n“Prozedura oso parte-hartzailea izan da, eta oso harrera ona izan du; sektore osoak goraipatu du. Beste lan-formatu batek –ez hain parte-hartzailea– aukera emango zigukeen zenbait emaitza eskuratzeko, baina, beste lan-arlo batzuetan bezala, familia, hirugarren sektorea eta abar, nahiago izan dugu parte-hartze hori bultzatu”.\n“2014-2016ko Immigrazioaren Euskal Estrategiaren Ebaluazioa”k nabarmentzen du azken urteotan ekimen asko jarri direla martxan immigrazioaren eta kultura-aniztasunaren eremuan. “Lan horren ondorio dira dagoeneko dauden tresnen finkapena, besteak beste, Biltzen edo Ikuspegi tresnena, Aholku-Sarearen eta Eraberean Sarearen sorrera edo Foroa berritzea eta dinamizatzea”, aipatu ditu, besteak beste, Artolazabalek.\n“Gure behatokiak, Ikuspegik, eredua ezarri du ikerketaren eremuan, eta, horretarako, zuzendaritzak berak eta udal-eragileek erabakiak hartzeko informazio esanguratsua eman du, iritzia sortu du eta hirugarren sektorea bultzatu du. Funtsezko elementua da estrategia berriaren diseinuan”, esan du sailburuak.\nArtolazabalek azaldu du “eragileek, entitateek, GKEek, boluntariotza-erakundeek, pribatuek eta abarrek jarraitzen dutela instituzioekin hertsiki lanean eta lankidetzan, kolektiboak hobeto integratzeko, eta aitorpena egiten zaie dokumentu horretan”, eta esan du “hirugarren sektorearen eta euskal gizartearen eragileen parte-hartze aktiboa aktibo garrantzitsua dela sareko lanean”.\n“Urte-amaierako datuek nabarmentzen dute posizioak hobetu ditugula 2013ari dagokionez immigrazioaren eta euskal gizarteko kultura-aniztasunaren kudeaketaren eremuan. Orain, laster esku artean izango duzuen Herritarren, Kultura Aniztasunaren eta Immigrazioaren eremuko 2018-2020ko Jarduketa Plan berriaren bidez, datozen urteotan aurrerapen positiboak ematen jarraitzeko oinarriak ezarri ditugu. Beraz, oraindik, ibilbide luzea dugu aurretik, eta etorkizuneko euskal gizartearen erronka handiei aurre egiteko asko egiteko”, esan du Artolazabalek.\n“Immigrazioak eta kultura-aniztasunaren kudeaketak, Europan, arreta eta kudeaketa xehatua eta planifikatzailea behar dute, eta, Eusko Jaurlaritzatik, gainerako instituzio, elkarte, erakunde eta pertsonekin batera, gure gizarte-oinarriaren garapena posible egiten duen politika eta estrategia diseinatzen ari gara”, esan du Artolazabalek Euskal Ganberan.\nARTOLAZABAL_INMIGRACION.mp3 behera kargatu (400 KB)\nEBAZPENA, 2018ko azaroaren 8koa, Kulturako sailburuordearena, zeinaren bidez Euskal Kultura Ondarearen garrantzia azpimarratzeko eta hedatzeko diru-laguntzak ematen baitira.